text: வெப்பநிலை (temperature) என்பது ஒரு பதார்த்தம் அல்லது வெளியின் ஒரு பகுதியின் இயற்பியல் இயல்பு ஆகும். அயலிலுள்ள ஒரு பதார்த்தம் அல்லது வெளியின் ஒரு பகுதியிலிருந்து, எடுத்துக்கொள்ளப்பட்ட பதார்த்தம் அல்லது வெளியின் ஒரு பகுதிக்கு, வெப்பம் உள்செல்லுமா அல்லது அதிலிருந்து வெளியேறுமா என்பதைத் தீர்மானிப்பது இந்த இயல்பாகும். இவ்வாறு வெப்ப ஓட்டம் நிகழாவிட்டால் அப் பதார்த்தம் அல்லது வெளியின் ஒரு பகுதி, அந்த வெப்பநிலையில் , வெப்பச் சமநிலையில் உள்ளது எனப்படும். வெப்ப ஓட்டம் நிகழுமானால் அது வெப்பநிலை கூடிய இடத்திலிருந்து வெப்பநிலை குறைந்த இடம் நோக்கிய திசையில் இருக்கும். வெப்பநிலை ஒரு பதார்த்தத்தின் இயக்க சக்தியை அளக்கும் ஒரு கணியமாகவும் உள்ளது. வெப்பநிலை அதிகரித்தால் ஒரு பதார்த்தத்தின் இயக்க சக்தியும் அதிகரிக்கும். உதாரணமாக பனிக்கட்டி ஒன்றில் நீர் மூலக்கூறுகள் அதிர்வடைதல்/ அசைதல் மிகவும் குறைவாகும். திண்ம நிலையில் (பனிக்கட்டி) நீர் மூலக்கூறுகள் தாம் இருக்கும் இடத்தில் அதிர்வடைய மாத்திரமே முடியும். வெப்பத்தை வழங்கி வெப்பநிலையை அதிகரிக்கும் போது பனிக்கட்டியில் உள்ள நீர் மூலக்கூறுகள் அதிர்வடைய ஆரம்பிக்கின்றன. வெப்பநிலை 273.15 K ஐத் தாண்டும் போது பனிக்கட்டி நீராக மாறி விடும். திரவ நிலையில் நீர் மூலக்கூறுகள் கட்டுப்பாடின்றி அசையலாம்: அதாவது வெப்பநிலை அதிகரித்ததால் நீரின் இயக்க சக்தி அதிகரித்துள்ளது. நீரினை அதன் கொதிநிலைக்கு (373.15 K) வெப்பமாக்கினால் நீர் நீராவியாக மாறும். நீராவி நிலையில் நீரின் இயக்க சக்தி மேலும் அதிகமாகும். இது போல திண்ம நிலைக்குள்ளும் வெப்பநிலைக்கேற்றபடி இயக்க சக்தி வேறுபாடு உள்ளது. அதிக வெப்பநிலையில் திணமப் பொருட்களிலுள்ள மூலக்கூறுகள் அதிகளவில் அதிர்வடையும். குறைந்த வெப்பநிலையில் இயக்க சக்தி குறைவென்பதால் மூலக்கூறுகள்/ அணுக்கள் குறைவாக அதிர்வடையும். அறிவியலாளர்கள் 0 K (-273.15 °C) எனும் வெப்பநிலையையே எட்டக்கூடிய மிகக்குறைந்த வெப்பநிலையென எதிர்வுகூறியுள்ளனர். இவ்வெப்பநிலையில் அணுக்கள் அதிர்வடைதலை நிறுத்தி, இயக்கசக்தி பூச்சியமாகுமெனவும் எதிர்வுகூறியுள்ளனர். எனினும் இது தொடர்பான ஆராய்ச்சிகளில் இவ்வெப்பநிலைக்கு அருகே செல்ல முடியுமெனினும் இதுவரை (2014) இவ்வெப்பநிலையை அடைய முடியவில்லை. இவ்வெப்பநிலையிலிருந்தே சர்வதேச ரீதியாக ஏற்றுக்கொள்ளப்பட்ட கெல்வின் வெப்பநிலை அளவீட்டு முறை ஆரம்பமாகின்றது. எனினும் இன்றளவும் செல்சியஸ் (°C) மற்றும் பரனைற்று (°F) வெப்பநிலை அலகுகளே மக்களால் அதிகளவில் பயன்படுத்தப்படுகின்றன. கெல்வின் அலகு அறிவியலாளர்களால் மாத்திரம் பயன்படுத்தப்படும் ஒன்றாகவே உள்ளது. அறிவியல் பயன்பாடு வெப்பநிலையானது பதார்த்தங்களைப் பாதிக்கும் காரணிகளாகிய பதார்த்தநிலை (திண்மம், திரவம், வாயு, ப்ளாஸ்மா), அடர்த்தி, கரையும் தன்மை, மற்றும் மின்சாரக் கடத்துதிறண் ஆகியவற்றில் தாக்கத்தைச் செலுத்தும். இரசாயனத்தாக்க வீத்தத்தைக் கட்டுப்படுத்தும் காரணியாகவும் வெப்பநிலை உள்ளது. இதன் காரணமாகவே மனித உடல் வெப்பநிலையை 36.9 °C ஆகப் பேணவேண்டி உள்ளது. வெப்பநிலை செல்வாக்கு செலுத்தும் காரணிகள் ஒரு தொகுதியின் பௌதீக நிலை கனவளவு மின்தடை வேதியியற் தாக்க வீதம் வெப்பநிலை அதிகரிக்கும் போது இயக்க சக்தி அதிகரிப்பதால் தாக்கிகள் ஒன்றுடனொன்று மோதிக்கொள்ளும் வேகமும் அதிகரிக்கும். இதனால் தாக்கவீதமும் வெப்பநிலை அதிகரிப்போடு அதிகரிக்கின்றது. ஒரு தொகுதியிலிருந்து வெளியேற்றப்படும் வெப்பக்கதிர்ப்பின் அளவு ஒலியின் வேகம் வெப்பக்கொள்ளளவு ஒரு பொருளை வெப்பமேற்றும் போது குறிப்பிட்ட அளவு மாத்திரமே இயக்கசக்தியாக மாற்றப்படுகின்றது. மற்றைய சக்தி வேறு விதங்களில் பயன்படுத்தப்படும். உதாரணமாக 1 kg நீரை வெப்பமாக்கும் போது ஒவ்வொரு 1 K / 1 °C வெப்பநிலை அதிகரிப்புக்கும் 4200 J வெப்பசக்தி நீரால் உறிஞ்சப்படுகின்றது. இதுவே 1 kg இரும்பெனில் 1 K ஆல் வெப்பநிலையை உயர்த்துவதற்கு 450 J சக்தியே தேவைப்படும். நீரில் உறிஞ்சப்படும் வெப்பசக்தி அதிலுள்ள ஐதரசன் பிணைப்புக்களை உடைக்க விரையமாவதே அதன் உயர் பெறுமானத்துக்குக் காரணமாகும். ஒரு தொகுதிக்கு வழங்கப்பட்ட வெப்பத்தை (Q), அத்தொகுதியில் ஏற்பட்ட வெப்பநிலை மாற்றத்தால் (ΔT) பிரிப்பதன் மூலம் அத்தொகுதியின் வெப்பக்கொள்ளளவைக் (C) கணக்கிட முடியும். வெப்பநிலை அளவீடு வெப்பநிலையை அளவிடும் உபகரணம் வெப்பமானி என அழைக்கப்படும். பொதுவாக அனைத்து வெப்பமானிகளும் வெப்பநிலை பொருட்களில் காட்டும் விளைவைக் கொண்டு வெப்பநிலையை அளவிடுகின்றன. இரச வெப்பமானி வெப்பநிலையால் இரச நிரலில் ஏற்படும் கனவளவு மாற்றத்தைக் கொண்டு வெப்பநிலையைக் கணிக்கின்றது. எந்தவொரு வெப்பமானியும் வெப்பநிலையை நேரடியாக அளவிடுவதில்லை. உலகில் அதிகமாக வெப்பநிலையை அளக்க செல்சியஸ்(°C) அளவீடே பயன்படுகின்றது. எனினும் உலகில் ஏற்றுக்கொள்ளப்பட்ட அளவீடாக விளங்குவது கெல்வின் அளவீடு(K) ஆகும். (0 °C = 273.15K). ஐக்கிய அமெரிக்கா, லைபீரியா, மியன்மார் போன்ற தேசங்களில் மாத்திரம் பரனைற்று அலகு அதிகளவில் பயன்படுத்தப்படுகின்றது. செல்சியஸ் அலகு நீரின் உருகு நிலை மற்றும் கொதி நிலையை அடிப்படையாகக் கொண்டது. செல்சியஸ் அலகில் குறிப்பிடப்பட்ட வெப்பநிலையின் பருமனோடு 273.15 ஐக் கூட்டுவதால் கெல்வின் அலகில் வெப்பநிலை பெறப்படும். அலகு மாற்றங்கள்: சில வெப்பநிலை உதாரணங்கள் மேற்கோள்கள் வெப்பவியல் SI அடிப்படைக் கணியங்கள் வெப்ப இயக்கவியல் காணொளிக் கோப்பு உள்ள கட்டுரைகள் இயற்பியல் கோட்பாடுகள்


source: fineweb

text: பஹ்ராம் பைசாய் இயக்கத்தில் 1989ல் வெளியான ஈரானியத் திரைப்படம் பாசு தி லிட்டில் ஸ்ட்ரேஞசர். 1999 நவம்பரில் பிக்சர் வேர்ல்ட் என்ற இரானிய பத்திரிகை நடத்திய வாக்கெடுப்பில் BEST IRANIAN FILM OF ALL TIME என்று திரைப்பட விமர்சகர்களாலும், திரை வல்லுனர்களாலும் தேர்ந்தெடுக்கப்பட்டது இத்திரைப்படம். ஒரு இளம் சிறுவனை பிரதானமாக சுற்றிப் பின்னப்பட்டதே பாசு தி லிட்டில் ஸ்ட்ரேஞசர் திரைப்படம். தெற்கு இரானின் குசெஸ்தான் பகுதியில் இரான்-ஈராக் போரின் போது குண்டு மழை பொழிகிறது, அதில் சிக்குண்டு ஒரு குடும்பம் அழிவதில் தொடங்குகிறது படம். தாக்குதலில் தப்பித்து சிறுவன் பாசு ஒரு ராணுவ வண்டியில் ஏறி வடக்கு இரானுக்கு செல்ல நேரிடுகிறது. பாசு அரபிக் மொழி பேசுபவன், ஆனால் கிலாக்கி பேசும் நாயி என்ற ஒரு பெண்மணியின் வயல்வெளியில் தஞ்சமடைகிறான் சிறுவன். பாசுவின் கருமை நிறமும் அவனின் மொழியும் புரியாத நிலையில் நாயி அவளின் 2 குழந்தைகளோடு சேர்த்து பாசுவையும் தன் குழந்தையாய் கிராமத்தினர் மற்றும் உறவினர்களின் எதிர்ப்புகளை மீறி வளர்க்கிறாள். பாசு, நாயியின் அன்றாட வேலையை பகிர்ந்து கொள்கிறான், அவளுக்கு உடல் நலக குறைவு வரும்போது குழந்தைகளையும், தன் தாயாக நினைக்கும் நாயியையும் கவனித்துக் கொள்கிறான். வெளி யூருக்கு வேலை தேடி சென்ற நாயியின் கணவன் வீடு வந்து சேரும் போது, அவர்களின் மோசமான பொருளாதர நிலைமையில் பாசுவை வீட்டில் சேர்த்து வைத்திருப்பதை கண்டு கடிந்து கொள்கிறான், ஆனால் அவன் மனைவியின் தாயுள்ளத்திற்கு தலை சாய்கிறான். மிகவும் எளிமையாக, குழந்தைகள் கதை போல தோன்றும் இத்திரைப்படம் முழுக்க முழுக்க தாய்மையையும், ஒரு தாயின் பரிவையும் மையமாகக் கொண்டு சித்தரிக்கப்பட்டிருக்கிறது. கிராமத்தினர் அடிக்கடி வந்து நாய்யிடம் பாசுவைப் பற்றி அவதூறு பேசுவதும், அவனை துரத்தும்படி அறிவுறுத்தும் போதும் வெகுண்டு பேசும் காட்சி, வயல்வெளியில் காட்டுப் பன்றி மற்றும் பறவைகளைத் கத்தித் துரத்தும் காட்சிகள், பாசு உடல்நலக் குறைவால் அவதிப்படும் போது தாயற்ற ஒரு குழந்தையை காப்பாற்றும்படி மருத்துவரிடம் கதறும் காட்சி என்று அடுக்கிக் கொண்டே போகலாம் ஒவ்வொரு காட்சியையும். நாயி பாத்திரத்தில் வரும் (கரீனா கபூரை ஞாபகப் படுத்தும்) நடிகையின் நடிப்பு அற்புதம். முழுப் படத்தையும் YOUTUBEல் ஆன்லைனில் பார்த்து மகிழ,


உடலில் உள்ள கொழுப்பைக் குறைக்க இந்த பழத்தை சாப்பிடுங்கள்! | Bhoomitoday பப்பாளியை உண்பவர்கள் பெரும்பாலும் அழகு கூடும். தேகம் பளபளப்பாகும் என்ற எண்ணத்திலேயே அதை எடுத்து கொள்கிறார்கள். ஆனால், ’வைட்டமின் ஏ’ அதிகளவு நிறைந்துள்ள பப்பாளியைச் சாப்பிடுவதால் செரிமானத் திறன் அதிகரிக்கும். உடலின் ரத்தத்தைச் சுத்திகரித்து வயிற்றுப் புழுக்களை அழிக்கும். தினம் ஒரு துண்டு பப்பாளிப்பழம் சாப்பிட்டு வரக் கண்பார்வை பளிச்சிடுவதோடு மலச்சிக்கலும் தடைப்படுகிறது. பப்பாளியில் நார்ச்சத்து, விட்டமின் C மற்றும் ஆன்டி-ஆக்ஸிடன்கள் நிறைய உள்ளன. அவை தமனிகளில் கொழுப்பைத் தடுக்கிறது. அதிகப்படியான கொழுப்பு தமனிகளில் உருவாவதைத் தடுக்கிறது. இதனால் மாரடைப்பு ஏற்படும். ஆனால் பப்பாளியை சாப்பிட்டால் நன்மை உண்டாகும். இயற்கையாகவே கொழுப்பின் அளவை குறைக்கும் தன்மை பப்பாளிப் பழத்திற்கு உண்டு. பல் சம்மந்தமான குறைபாட்டிற்கும், சிறுநீர்ப்பையில் உண்டாகும் கல்லைக் கரைக்கவும், பப்பாளி சாப்பிட்டால் போதும். மேலும் நரம்புகள் பலப்படவும், ஆண்மை தன்மை பலப்படவும், ரத்த விருத்தி உண்டாகவும், ஞாபக சக்தியை உண்டு பண்ணவும் பப்பாளி சாப்பிடுங்கள். பப்பாளிப் பாலை குழந்தைகளின் தலையில் ஏற்படும் புண்களில் பூசி வர புண்கள் ஆறும். பப்பாளி இலைகளை அரைத்துக் கட்டி மேல் போட்டு வர கட்டி உடையும். பப்பாளிக் காயின் பாலை வாய்ப்புண், புண்கள் மேல் பூச புண்கள் ஆறும். பப்பாளிப் பாலை, பசும்பாலுடன் கலந்து சேற்றுப் புண்கள் மேல் தடவி வர புண்கள் ஆறும். இது மலச்சிக்கலை நீக்கி, செரிமானத்திற்கு உறுதுணையாக இருக்கும். பப்பாளி குறைவான கலோரிகளும், வளமையான ஊட்டச்சத்துக்களும் நிறைந்த பப்பாளியைச் சேர்த்துக் கொள்ளுங்கள். செரிமானத்திற்கு உதவி செய்வதால், இது உடல் எடையைக் குறைக்கவும் உதவும். Related Topics:papayapapaya benefitspapaya caloriespapaya in englishpapaya nutritionpapaya treepapaya vitaminunripe papaya


என்ன இது சந்தனமுல்லை?


நடிகர் சிவாஜிதேவுடன் காதலா? -நடிகை சுஜா வாருணி||Love with Shivajithe -Nadigai Suja Katuni -DailyThanthi நடிகர் சிவாஜிதேவுடன் காதலா? -நடிகை சுஜா வாருணி அதிக தமிழ் படங்களில் நடித்துள்ள சுஜா வாருணி. மாயாவி, கஸ்தூரி மான், இந்திரலோகத்தில் நா.அழகப்பன், உளியின் ஓசை உள்ளிட்ட பல படங்களில் வந்தார். அதிக தமிழ் படங்களில் நடித்துள்ள சுஜா வாருணி. மாயாவி, கஸ்தூரி மான், இந்திரலோகத்தில் நா.அழகப்பன், உளியின் ஓசை உள்ளிட்ட பல படங்களில் வந்தார். சில படங்களில் கவுரவ வேடத்தில் ஒன்றிரண்டு காட்சியில் தோன்றினார். சுஜா வாருணிக்கும், சிவாஜி கணேசனின் பேரனும் ராம்குமார் மகனுமான சிவாஜிதேவுக்கும் காதல் மலர்ந்துள்ளதாக தகவல் பரவியது. சிவாஜி தேவ் சிங்க குட்டி படத்தில் கதாநாயகனாக நடித்தார். புதுமுகங்கள் தேவை, இதுவும் கடந்து போகும் ஆகிய படங்களிலும் நடித்துள்ளார். சமீபத்தில் சிவாஜிதேவும், சுஜாவாருணியும் திருப்பதி கோவிலுக்கு ஜோடியாக சென்று சாமி கும்பிட்டனர். அந்த படம் சமூக வலைதளத்தில் பரவியது. இதை வைத்து இருவருக்கும் நிச்சயதார்த்தம் முடிந்துவிட்டது என்றும், விரைவில் திருமணம் நடக்க உள்ளது என்றும் கிசுகிசுக்கப்பட்டது. இதனை சுஜா வாருணி மறுத்துள்ளார். “எனக்கும், சிவாஜி தேவுக்கும் நிச்சயதார்த்தம் நடக்கவில்லை. மற்றவர்களை பாதிக்கும் தவறான வதந்தியை பரப்ப வேண்டாம். நாங்கள் இருவரும் சுப்ரபாதம் தரிசனத்துக்காக திருப்பதி சென்று இருந்தோம். எனக்கு திருமணம் முடிவானால் அதுகுறித்து நானே அறிவிப்பேன்”. இவ்வாறு சுஜா வாருணி கூறினார்.


source: CulturaX

text: முஸ்லீம்களுடன், புரிந்துணர்விற்கான விட்டுக் கொடுப்புக்களை, தமிழர்கள் மாத்திரம் செய்து கொண்டிருக்க முடியாது... – GTN கல்முனையில் தனியாக தமிழ்ப் பிரதேச செயலகம் உருவாகுவதால் முஸ்லிம் சமூகத்திற்கு எந்தப் பாதிப்பும் இல்லை. ஆனாலும் அவர்கள் அதற்குத் தடையை ஏற்படுத்தி வருகின்றனர் என தமிழ்த் தேசியக் கூட்டமைப்பின் பாராளுமன்ற உறுப்பினரும் புளொட் அமைப்பின் தலைவருமான தர்மலிங்கம் சித்தார்த்தன் தெரிவித்துள்ளார். யாழ். சுன்னாகம் கந்தரோடையிலுள்ள, அவரது இல்லத்தில் நடாத்திய ஊடக சந்திப்பில் கருத்து வெளியிட்ட அவர், பிரதேச செயலகத்திற்கு தடையை ஏற்படுத்தும், அவர்களது செயற்பாடுகள் தமிழ் மக்களுக்கோ அல்லது முஸ்லிம் மக்களுக்கோ நல்லதல்ல. உண்மையில் தமிழ் முஸ்லிம் மக்களிடைய பரஸ்பர புரிந்துணர்வு வேண்டும். அந்தப் புரிந்துணர்விற்கான விட்டுக் கொடுப்புக்களை தமிழர்கள் மாத்திரம் தொடர்ந்தும் செய்து கொண்டிருக்க முடியாது எனவும் தர்மலிங்கம் சித்தார்த்தன் சுட்டிக்காட்டியுள்ளார். குறிப்பாக கல்முனைப் பிரச்சினைப் பொறுத்தவரையில் இந்த அரசின் காலத்தில் வந்த பிரச்சினை அல்ல. இது மிக நிண்ட காலமாக குறிப்பாக பிரேமதாச காலம் தொட்டு இருந்த வருகின்ற பிரச்சினையே. ஆயினும் இதை எதிர்த்து நிற்கக் கூடிய முஸ்லிம் சமூகத்திற்கு இதனால் எந்தப் பாதிப்பும் நேரடியாக வரப்போவதில்லை. அவ்வாறானன பாதிப்புக்கள் அவர்களுக்கு எதுவுமே கிடையாது. இருந்தாலும் அந்தப் பகுதிகளிலே ஒரு தமிழ்ப் பிரதேச செயலகம் ஒன்று உருவாக்கப்பட்டு செயல்ப்படுவதன் மூலம் அங்கு தங்களுடைய இருப்பை பரவலாக்கி கொள்வதற்கு அல்லது ஆக்கிரமித்துக் கொள்வதற்கு தடைகள் ஏற்பட்டு விடுமோ என்ற பயத்தினால் மட்டுமே அவர்கள் இதனை எதிர்த்துக் கொண்டிருக்கின்றார்களோ என்று தான் தான் இதனைக் கருதுவதாக குறிப்பிட்டள்ளார். "உண்மையிலையே சிறுபான்மையாகிய முஸ்லிம் மற்றும் தமிழ் மக்கள் இடையே பரஸ்பர புரிந்துணர்வு வேண்டும். வெறுமனே தமிழர்கள் மாத்திரம் அந்தப் புரிந்துணர்விற்கான விட்டுக் கொடுப்புக்களைச் செய்து கொண்டிருக்க முடியாது. உதாரணத்திற்கு பார்த்தீர்களானால் கிழக்கில் முதலமைச்சராக ஒரு முஸ்லிம் காங்கிரஸ் ஒருவரை தேர்ந்தெடுப்பதற்கு நாங்கள் ஒத்துக் கொண்டோம்." "கிழக்கு மாகாண சபையில் எங்களிடம் 11 அங்கத்தவர்கள் இருந்த நிலையில் அவர்களிடம் 7 அங்கத்தவர்கள் இருந்த போதிலும் கூட நாங்கள் அந்த நல்லுறவை வைத்துக் கொள்ள வேண்டும் என்பதற்காக கிழக்கு மாகாணத்தையே விட்டுக் கொடுத்தோம். ஆனால் இந்த ஒரு சிறிய பிரதேச செயலகப் பகுதியை அதாவது கல்முனை வடக்கு தமிழ்ப் பிரதேச செயலகப் பகுதியை விடுவிதற்கு அல்லது உருவாக்குவதற்கு அவர்கள் எவ்வளவோ தடைகளை ஏற்படுத்துகின்றார்கள். "இதுவொரு நல்ல விசயம் அல்ல. அவர்கள் தரக் கூடிய தடைகள் என்பது இன்றைக்கு பாரதூரமான நிலைமைக்கு கொண்டு சென்றிருக்கின்றது. இன்று பௌத்த துறவிகள் ஞானசார தேரர் போன்றவர்கள் இன்று அதிலே தலை வைத்து இதை ஒரு பூதாகாரமான பிரச்சினையாக ஆக்குவதற்கான அடித்தளங்கள் போடப்பட்டுக் கொண்டிருக்கின்றது" என பாராளுமன்ற உறுப்பினரும் புளொட் அமைப்பின் தலைவருமான தர்மலிங்கம் சித்தார்த்தன் தெரிவித்துள்ளார். Tagsகல்முனை கல்முனை தமிழ்ப் பிரதேச செயலகம் முஸ்லிம் சமூகம் நல்லுறவை வைத்துக் கொள்ள தமிழர்கள் முஸ்லிம்களுக்கு கிழக்கு மாகாணத்தை, மாகாண சபையை மற்றும் முதலமைச்சர் பதவியை விட்டுக்கொடுத்தார்கள். அதிகாரம் வந்தவுடன் முஸ்லிம்களை கூடிய அளவில் வேலைக்கு அமர்த்தினார்கள், பெரிய அளவில் கொலை செய்தார்கள், மத மாற்றத்தை அதிகரித்தார்கள், நில அபகரிப்பை கூட்டினார்கள் மற்றும் கல்முனையில் தனியாக தமிழ்ப் பிரதேச செயலகம் உருவாகுவதை எதிர்க்கின்றார்கள். இவற்றை எல்லாம் மாற்றி அமைக்க முஸ்லிம் மற்றும் தமிழ் மக்கள் இடையே பரஸ்பர புரிந்துணர்வு வேண்டும். இதற்கான முயற்சிகளை சித்தார்த்தன் மற்றவர்களுடன் சேர்ந்து எடுக்க வேண்டும். செய்வாரா?


இந்த அல்வா செய்ய மிக பொறுமை தேவை.1/2 கப் மைதா போட்டு செய்ததில் எனக்கு கிட்டதக்க 55 நிமிடங்கள் ஆனது.


அதிமுக அமைச்சர் ஜெயக்குமாரின் குற்றச்சாட்டுக்கு திமுக பொருளாளர் துரைமுருகன் கண்டனம் தெரிவித்துள்ளார். இன்று சென்னையில் தமிழக மீன்வளத்துறை அமைச்சர் ஜெயக்குமார் பேட்டியளித்தார், அப்போது பேசுகையில், நோய்த் தொற்று பரவ திமுகதான் காரணமாக இருந்துள்ளதாக அமைச்சர் ஜெயக்குமார் குற்றம்சாட்டினார். மைக்ரோஸ்கோப் மூலம் பார்த்தால் கூட அதிமுக அரசியலில் எந்த குறையும் காண முடியாது. முதல்வரின் யதார்த்தமான கருத்துக்களை கூட எதிர்க்கட்சித் தலைவர் ஸ்டாலின் விமர்சிக்கிறார். அதிமுக அரசின் செயல்பாடுகளை மக்கள் பாராட்டும் நிலையில் அதை ஸ்டாலினால் பொறுத்துக்கொள்ள முடியவில்லை என தெரிவித்திருந்தார். இந்நிலையில் அதிமுக அமைச்சர் ஜெயக்குமாரின் குற்றச்சாட்டுக்கு திமுக பொருளாளர் துரைமுருகன் கண்டனம் தெரிவித்துள்ளார். கரோனா பரவ திமுக தான் காரணம் என பச்சை பொய் கூறிய அமைச்சருக்கு கண்டனம். அதிமுக அமைச்சரை பிடித்திருக்கும் அவதூறு பரப்பும் நோயில் இருந்து விரைந்து நலம் பெறட்டும். எதிர்க்கட்சித் தலைவர் ஸ்டாலின் எழுப்பிய எந்த கேள்விகளுக்கும் முதலமைச்சர் பதிலளிக்கவில்லை என கண்டனத்தை பதிவு செய்துள்ளார் திமுக பொருளாளர் துரைமுருகன்.


| 'அம்மா' உணவகத்தில் தீ விபத்து Dinamalar 'அம்மா' உணவகத்தில் தீ விபத்து திருவொற்றியூர்:'அம்மா' உணவகத்தில், சிலிண்டரில் கசிவு ஏற்பட்டு தீப்பிடித்ததால், பரபரப்பு ஏற்பட்டது. திருவொற்றியூர், எல்லையம்மன் கோவில் பேருந்து நிறுத்தம் அருகே செயல்படும் அம்மா உணவகத்தில், நேற்று மாலை, வழக்கம் போல, சப்பாத்தி தயாரிக்கும் பணியில் ஊழியர்கள் ஈடுபட்டிருந்தனர். அப்போது, சிலிண்டரில் இருந்து, வாயு கசிந்து, தீப்பிடித்துள்ளது. உடனடியாக, தீயணைப்பு துறையினருக்கு தகவல் கொடுக்கப்பட்டது. திருவொற்றியூர் தீயணைப்பு நிலைய வீரர்கள், தீயை அணைத்தனர். ஆறு வாயு நிரம்பிய சிலிண்டர் உட்பட, 16 சிலிண்டர்களை துரிதமாக வெளியேற்றினர். இதன் காரணமாக, பெரும் விபத்து தவிர்க்கப்பட்டது. திருவொற்றியூர் போலீசார் விசாரிக்கின்றனர்.


source: wikipedia

text: கன்னடம் (ಕನ್ನಡ , க1ந்நட3, Kannada) தென்னிந்தியாவின் கர்நாடக மாநிலத்தைச் சேர்ந்த சுமார் 36 மில்லியன் மக்களால் பேசப்படும் ஒரு திராவிட மொழியாகும். பேசும் மக்களின் எண்ணிக்கை அடிப்படையில், இது திராவிட மொழிகளுள் மூன்றாவது பெரிய மொழியாகும். மேலும் தமிழுக்கு அடுத்தப்படியாக மிகப் பழமையான இலக்கியங்களைக் கொண்டுள்ள திராவிடமொழி கன்னடமே. இந்தியாவின் 22 தேசிய மொழிகளுள் இதுவும் ஒன்று. 2008ம் ஆண்டு நவம்பர் 1 அன்று இந்திய அரசால் கன்னடம் செம்மொழியாக அறிவிக்கப்பட்டது. இம்மொழியின் எழுத்து வடிவம் தெலுங்கு மொழியின் எழுத்து வடிவத்தை ஒத்து இருந்தாலும் இலக்கணம்,சொற்கள் அடிப்படையில் தமிழ்தான் மிகவும் நெருங்கியதாகும். மொழி வரலாறு கன்னட மொழியானது மூல தென் திராவிட மொழியிலிருந்து பிரிந்ததாக எண்ணுகின்றனர். எப்பொழுது இப்பிரிவு நிகழ்ந்தது என்று கூறப் போதிய சான்றுகள் இல்லை. பேச்சு மொழியாக 2000 ஆண்டுகளேனும் இருந்திருக்க வேண்டும். பிராகிருத, சமசுகிருத மொழிகளின் தாக்கத்தை இம்மொழியில் காணலாம். மொழியின், அகரவரிசை நெடுங்கணக்கில் வல்லின மெய்யெழுத்துக்கள் ஒவ்வொன்றும் சமசுகிருதம் போல நான்கு வேறுபாடுகள் உள்ளனவாக அமைத்துக்கொண்டனர். இவ்வமைப்பு எப்பொழுதிலிருந்து நிலவி வருகின்றதெனத் தெரியவில்லை. கல்வெட்டுக்களில் மிகவும் தொன்மையானது பொ.ஊ. 450 ஐச் சார்ந்த ஹல்மிதி கல்வெட்டாகும். இது ஹளே கன்னடம் (= பழைய கன்னடம்) மொழியில் உள்ளது. பதாமி மலையில் பொ.ஊ. 543 ஆம் ஆண்டைச் சேர்ந்த ஒரு கல்வெட்டில் ஹளே கன்னட மொழி எழுத்துக்களில் சமசுகிருத மொழி கல்வெட்டு ஒன்று உள்ளது. பழைய கன்னடத்தில் தமிழ் ழகரமும், தமிழ் வல்லின றகரமும், இரண்டுசுழி னகரமும் இருந்தன. தென்கன்னடப் பகுதியில் (தக்ஷின் கன்னடாவில்) 1980ல் தான் னகரத்தை விலக்கினார்கள். செப்பேடுகளில்: மேற்கு கங்கர் ஆட்சிக் காலத்தில் (பொ.ஊ. 444) எழுதப்பட்டதாகக் கருதப்படும் தும்புலா செப்பேடுகளில் சமசுகிருத-கன்னட இருமொழி பொறிப்புகள் உள்ளது. 8 ஆம் நூற்றாண்டின் தொடக்கத்தில் தென் கன்னடப் பகுதியில் பெல்மன்னு என்னும் இடத்தில், ஆலுவரச-2 என்னும் அரசன் ஆண்ட காலத்தில் ஹளே கன்னட மொழி எழுத்துக்களில் முழு கன்னட மொழி செப்பேடு ஒன்று அறியப்படுகின்றது. இலக்கிய வகையில், பொ.ஊ. 700 ஆம் ஆண்டளவில் திரிபாதி சந்தத்தில் கப்பெ அரபட்டா எழுதிய பாடல்கள் பழமையானவை. ஆனால் இன்று கிடைத்துள்ளவற்றுள் நிருபதுங்க அமோகவர்ஷா என்னும் அரசனால் பொ.ஊ. 850 ஆம் ஆண்டளவில் எழுதப்பட்ட கவிராஜமார்கம் என்னும் நூலே பழமையானது. பொ.ஊ. 900ல் சிரவணபலகுலாவைச் சேர்ந்த பத்திரபாஃகுவின் வாழ்க்கையை விளக்கும், சிவகோட்டியாச்சார்யர் எழுதிய வட்டராதனே (?) என்னும் நூல் அடுத்ததாக உள்ள பழமையான நூல் ஆகும். தற்கால இலக்கியம் 20 ஆம் நூற்றாண்டு இலக்கியத்தில் கன்னடம் முன்னணி வகிக்கும் ஓர் இந்திய மொழி ஆகும். இந்தியாவில் எம்மொழியினும் அதிக எண்ணிக்கையில் ஞானபீடப் பரிசுப் பெற்ற மொழி கன்னடம் ஆகும். இதுவரை 7 இலக்கிய எழுத்தாளர்கள் ஞானபீடப் பரிசுகள் பெற்றுள்ளனர். இது தவிர 48 சாகித்திய அகாதமிப் பரிசகளும் பெற்றுள்ளது. ஞானபீட பரிசு பெற்றவர்கள்: 1967 குவெம்பு (ஸ்ரீ ராமாயண தர்ஷனம்) (Kuvempu for Sri Ramayana Darshanam) 1973 டா. ரா பெந்த்ரே (நாக்கு தந்தி) (Da.Ra.Bendre for Naaku thanthi) 1977 சிவராம் கரந்த் (மூக்காஜ்ஜிய கனசுகளு) (Shivaram Karanth for Mookajjiya Kanasugalu) 1983 மாஸ்தி வெங்கடேச ஐயங்கார் (சிக்கவீர ராஜேந்திரா) (Masti Venkatesh Iyengar for Chikaveera Raajendhra) 1990 வி.க்ரு கோகக் (பாரத சிந்து ராஷ்மி) (Vi.Kru.Gokak for Bhaaratha Sindhhu Rashmi) 1994 யு.ஆர். ஆனந்தமூர்த்தி (கன்னட சங்கிரஹ சாஹித்யம்/ கன்னட மொழி ஆக்கங்களுக்கு) (U.R.Ananthamurthy for his works in Kannada / samagra sahitya) 1998 கிரிஷ் கர்னாட் (கன்னட சங்கிரஹ சாஹித்ய நாடக ஆக்கங்களுக்கு) (Girish Karnad for his dramatic works in Kannada / samagra sahitya) மொழி உயிர் எழுத்துக்கள் கன்னடத்தில் 13 உயிர் எழுத்துக்கள் உள்ளன. உயிரெழுத்துக்களை ஸ்வர என்று அழைக்கின்றனர். அவையாவன: ಅ (அ), ಆ (ஆ), ಇ (இ), ಈ (ஈ), ಉ (உ), ಊ (ஊ), ಋ (ரு), ಎ (எ), ಏ (ஏ), ಐ (ஐ), ಒ (ஒ), ಓ (ஓ), ಔ (ஔ) யோகவாஹா உயிர் எழுத்துக்கள் தவிர, பாதி உயிரெழுத்து ஒலியாகவும், பாதி மெய்யெழுத்து ஒலியாகவும் இருப்பதாகக் கருதப்படும் யோகவாஹா என்னும் இரு எழுத்துக்கள் உண்டு. அவையாவன: அனுஸ்வரம்: ಂ (அம்) விசர்கம்: ಃ (ஃ) மெய் எழுத்துக்கள் கன்னட மொழியில் தமிழில் உள்ள க,ச,ட,த,ப ஆகிய ஐந்து வல்லின எழுத்துக்கள் ஒவ்வொன்றையும் நான்கு விதமாக வேறுபடுத்திக் காட்டுவர். மேலுள்ளனவன்றி, தமிழில் உள்ளது போன்ற இடையின மெய்யெழுத்துக்கள் வரிசையும் உண்டு. அவையாவன: ಯ (ய, ya), ರ (ர, ra), ಲ (ல, la), ವ (வ, va), ಶ (ஶ, sha), ಷ ( ஷ, shha), ಸ (ஸ, sa), ಹ (ஹ, ha), ಳ (ள, lla), மற்றும்,ಱ (ற, Ra),ೞ (ழ, zha) (ழ&றகரங்கள் 12ஆம் & 18ஆம் நூற்றாண்டுகளில் உபயோகத்திலிருந்து மறைந்துவிட்டன) பேச்சுக் கன்னடம் கன்னடத்தின் எழுத்துருவம் தெலுங்கை ஒத்துள்ளபோதிலும் பேச்சுக் கன்னடம் தமிழை ஓரளவு ஒத்தாகும். எண்கள் - ஒந்து (ஒன்று ) - எரடு (இரண்டு ) - மூரு (மூன்று ) - நாலக்கு (நான்கு ) - ஐது (ஐந்து ) - ஆறு (ஆறு ) - ஏளு (ஏழு ) - என்டு (எட்டு ) - ஒம்பத்து (ஒன்பது ) - ஹத்து (பத்து ) - நூறு (நூறு ) - ஸாவிரா (ஆயிரம் ) பொதுவானவை நானு - நான் குத்கொலி - அமருங்கள் (பேச்சுத் தமிழ்: உக்காருங்க, சென்னை, செங்கல்பட்டுத் தமிழில் குந்து, குந்திக்கோங்க) பருத்தீரா? - வாறீங்களா ஹௌதா? - அப்படியா ஆமேலே பர்த்தினி - அப்புறமா வரேன் எஷ்டு - (எவ்வளவு எஷ்டாகிதே - (எவ்வளவு ஆகீயிருகுதுங்க கன்னட சொல்ப சொல்ப பரத்தே (கன்னடம் கொஞ்சம் கொஞ்சம் அறிவேன் ) கெண்டித்தி/மனையவரூ (மனைவி ) ஊட்டா (சாப்பாடு ) திண்டி (சிற்றுண்டி ) நிம்ம ஹெசரு ஏனு (உங்க பெயர் என்ன? ) சென்னாகிதீரா? (நலமாக உள்ளீர்களா? ) ஹேகிதிரா? - (எப்படி இருக்கிறீர்கள்? ) மல்கொளி - (படுத்துக் கொள்ளுங்கள் ) மனே எள்ளீதே (வீடு எங்குள்ளது ) பூப்பசந்திர ஹோகுதா இல்வா? (பொதுவா பஸ்களில்: பூப்பசந்திரம் போகுதா இல்லையா? ) சொல்ப நீர் கொடி (கொஞ்சம் தண்ணீர் தரவும்) நானு நிம்கெ ப்ரீத்தி மாடுத்தேனெ(நான் உங்களைக் காதலிக்கின்றேன் ) மேற்கோள்கள் மேலும் காண்க குருக்கு கன்னட எழுத்துமுறை கன்னட இலக்கியம் வெளி இணைப்புகள் கன்னட மொழி கற்க Robert Zydenbos (2020): A Manual of Modern Kannada. Heidelberg: XAsia Books (Open Access, PDF format) கர்நாடகம் கன்னடம் திராவிட மொழிகள்


text: புல்லாங்குழல் () மிகவும் தொன்மையான வரலாற்றையுடைய ஒரு இசைக்கருவி. உலகின் எல்லாப் பாகங்களிலும் காணப்படும் இது துளைக்கருவி (aero phones) வகையைச் சேர்ந்தது. புல்லாங்குழல்கள் மிகப் பழங்கால இசைக்கருவியாகும். இவற்றில் கையினால்-துளையிடப்பட்ட துளைகள் கொண்ட பழங்கால புல்லாங்குழல்கள் கிடைத்துள்ளன. சுமார் 43,000 முதல் 35,000 ஆண்டுகளுக்கு முற்பட்ட காலம் வரையான பல புல்லாங்குழல்கள் இன்றைய ஜெர்மனியின் ஸ்வாபியன் ஜுரா பகுதியில் கிடைத்துள்ளன. இந்தப் புல்லாங்குழல்கள் ஐரோப்பாவில் நவீன கால மனிதனுக்கு முந்தைய காலத்தில் இருந்தே வளர்ந்துள்ள ஒரு இசை பாரம்பரியத்தின் சாட்சியாக உள்ளது. புல்லாங்குழல்களில் புகழ்பெற்ற பன்சூரி உட்பட குழல்கள், கி.மு. 1500 முதல் இந்திய பாரம்பரிய இசையில் ஒருங்கிணைந்த பகுதியாக உள்ளது. இந்து சமயத்தின் ஒரு முதன்மைக் கடவுளான கண்ணன் புல்லாங்குழலைக் கொண்டிருப்பார். பொருளியல் மற்றும் சொல் 1150 - 1500 காலகட்டத்தில், ஆங்கிலத்தில் புல்லாங்குழல் முதன்முதலில் புளூட் (flute) அல்லது else flowte, flo(y)te எனவும், 9 முதல் 14 ஆம் நூற்றாண்டு காலப்பகுதியில் பேசப்பட்ட பழைய பிரெஞ்சு மொழியில் ப்ளாட் (flaute) எனவும், பழைய ஆக்சிதம் மொழியில், அல்லது மற்றும் பழைய பிரெஞ்சு மொழியில் ஃபிளாட் (flaüt), ஃப்ளூட்டெ ( fleüte), ஃப்லாட்டெ ( flaüte), ஃப்ளஹுட் ( flahute) எனவும் அழைக்கப்பட்டது. இடைக்கால உயர் ஜேர்மன் மொழியில் floite அல்லது இடச்சு மொழியில் fluit எனவும் வழங்கப்பட்டது. புல்லாங்குழலை குறிக்கும் புலூட் (flute) என்ற சொல் முதன்முதலில் 14 ஆம் நூற்றாண்டில் அறியப்படுகிறது. ஆக்ஸ்ஃபோர்டு ஆங்கில அகராதியின்படி, இது ஜெஃப்ரி சாசர்ரின் த ஹவுஸ் ஆஃப் ஃபேமில், c.1380 இல் பயன்படுத்தப்பட்டது. இன்று, புல்லாங்குழல் குடும்பத்தைச் சார்ந்த எந்தவொரு கருவியையும் வாசிக்கும் ஒரு இசைக்கலைஞர் ஆங்கிலத்தில் flutist (அமெரிக்காவின் பொதுவான உச்சரிப்பு "FLEW-tist"), அல்லது flautist (ஐக்கிய இராச்சியத்தில் பொதுவாக உச்சரிக்கப்படுவது "FLAW-tist"), அல்லது வெறுமனே ஒரு புலூட் பிளேயர் (flute player) (மிகப் பொதுவாக) என அழைக்கப்படுகிறார். இப்போது கிட்டத்தட்ட வழக்கற்றுப் போன பிற ஆங்கில சொற்கள் ஃப்ளட்டர் (fluter) (15 -19 நூற்றாண்டுகள்) மற்றும் புளூட்டினிஸ்ட் (flutenist) (17 -18 ஆம் நூற்றாண்டுகள்). வரலாறு இதுவரையான காலகட்டத்தில் கண்டுபிடிக்கப்பட்ட புல்லாங்குழலில் பழமையான புல்லாங்குழலானது, ஒரு இளம் குகைக் கரடியின் தொடை எலும்பால் ஆனதாக இருக்கலாம் எனக் கருதப்படுகிறது. இதில் இரண்டு முதல் நான்கு துளைகள்வரை இருந்திருக்கலாம், இது சுலோவியாவின் டிஜீ பேபே பகுதியில் கண்டெடுக்கப்பட்டது. மேலும் இது சுமார் 43,000 ஆண்டுகளுக்கு முற்பட்டது. இருப்பினும், இது சர்ச்சைக்குரியதாக உள்ளது. 2008 ஆம் ஆண்டில் குறைந்தது 35,000 ஆண்டுகளுக்கு முற்பட்ட மற்றொரு புல்லாங்குழல் மீண்டும் ஜெர்மனியின் உல்ம் நகருக்கு அருகில் உள்ள, ஹோஹெல் ஃபெல்ஸ் குகையில் காண்டெடுக்கப்பட்டது. இந்தப் புல்லாங்குழலானது ஐந்து துளைகளுடன் V- வடிவ வாயைக் கொண்டதாக உள்ளது. இது ஒரு பிணந்தின்னிக் கழுகின் இறக்கை எலும்பில் செய்யப்பட்டதாகும். இந்தக் கண்டுபிடிப்பில் ஈடுபட்ட ஆராய்ச்சியாளர்கள் 2009 ஆகத்தில் நேச்சர் பத்திரிக்கையில் தங்கள் கண்டுபிடிப்பை அதிகாரப்பூர்வமாக வெளியிட்டனர். இந்த கண்டுபிடிப்பானது, உலக வரலாற்றில் கண்டுபிடிக்கப்பட்ட எந்தவொரு இசைக் கருவியையும்விட பழமையானதாகும், ஜெர்மனியின் ஜியாசென்ஸ்கொஸ்டெர்லேர் குகையில் காண்டெடுக்கப்பட்ட புல்லாங்குழல்கள் வரலாற்றில் புரட்சியை ஏற்படுத்தின அவை 42,000 முதல் 43,000 ஆண்டுகள் வரை பழமையான காலகட்டத்தவையாக கருதப்பட்டன. இலக்கியத்தில் புல்லாங்குழல் இந்தியாவின் பழைய இலக்கியங்களிலே இக்கருவியைப்பற்றிய ஏராளமான குறிப்புக்கள் உண்டு. தமிழின் சங்க இலக்கியங்களும் குழல் பற்றிப்பேசுகின்றன. சிலப்பதிகாரத்தில் உள்ள ஆய்ச்சியர் குரவையிலே கொன்றைக்குழல், ஆம்பர் குழல், முல்லைக்குழல் என 3 வகைக் குழல்களைப்பற்றிக் கூறப்பட்டுள்ளது. இந்துக்களின் கடவுளான விஷ்ணு பகவானின் அவதாரமான கண்ணனின் கையிலுள்ளதாகச் சித்தரிக்கப்படும் புல்லாங்குழலுக்கு சமய ரீதியான முக்கியத்துவமும் உண்டு. முதன்முதலில் புல்லாங்குழல் வாசித்தவர் முருகன். கிருஷ்ணர் இல்லை. கிருஷ்ணர் காலம் ஐயாயிரம் ஆண்டு. முருகப் பெருமான் ஆதியும் அந்தமும் இல்லாதவர். திருமுருகாற்றுப் படையிலே, “குழலன் கோட்டன் குறும்பல் லியத்தன்” என வருகிறது. குழல் என்றால் புல்லாங்குழல் என்று அர்த்தம். யாழ் செயற்கை வாத்தியம். குழல் இயற்கை வாத்தியம். “குழலினிது யாழினிது என்பதம் மக்கள் மழலைச்சொல் கேளா தவர்” என்று வள்ளுவர், முதலில் குழலைச் சொல்லிவிட்டுப் பிறகு யாழைச் சொல்லுகின்றார். எது முக்கியமோ அதை முதலில் சொல்லுகின்றார். முருகப்பெருமான் குறிஞ்சி நிலக் கடவுள். குறிஞ்சி நிலத்திலே (மலையிலே) வாழ்கின்ற தெய்வம், மலையிலே விளைகின்ற மூங்கிலை வெட்டி அதைத் துளையிட்டுப் புல்லாங்குழல் வாசித்தாராம் சுப்பிரமணிய சுவாமி. வகைகள் இந்திய புல்லாங்குழல் இந்திய பாரம்பரிய இசை வரலாற்றில் புல்லாங்குழல்கள் முக்கிய இடம் பிடித்துள்ளன.இவை மூங்கிலால் தயாரிக்கப்படுகின்றது.இந்துக்களின் கடவுளான கிருஷ்ணரே புல்லாங்குழலின் குருவாக கருதப்படுகிறார்.மேற்கத்திய புல்லாங்குழலினை விட இவை சாதாரணமாகவே இருக்கின்றன.இந்திய புல்லாங்குழல்களில் இரண்டு வகைகள் உள்ளன.ஒன்று பன்சூரி வகையாகும்.இதில் ஆறு விரல் துளைகளும் ஒரு ஆற்றுவாய் துளையும் இருக்கும்.வட இந்திய ஹிந்துஸ்தானி இசைக்கு இவை பயன்படுகின்றன.மற்றொருவகை வேணு இவை தெனிந்திய கர்நாடக இசைகளில் பயன்படுத்தப்படுகின்றன.இவற்றில் எட்டு விரல் துளைகளும் ஒரு ஆற்றுவாய் துளையும் இருக்கும்.தற்போது தென்னிந்திய புல்லாங்குழலாக கருதப்படுவது 20-ஆம் நூற்றாண்டில் சரப சாஸ்திரி என்பவரால் வடிவமைக்கப்பட்ட ஏழு விரல்துளைகள் கொண்ட புல்லாங்குழல் ஆகும். சீனப் புல்லாங்குழல் சீனப் புல்லாங்குழல்கள் டிசி என அழைக்கப்படுகின்றன. இவை பல்வேறு அளவுகளிலும், பல்வேறு அமைப்புக்களிலும் காணப்படுகின்றன. இவற்றின் துளைகளின் எண்ணிக்கை 6 இல் இருந்து 11 வரை வேறுபடுகின்றன. பெரும்பாலானவை மூங்கிலால் தயாரிக்கப்பட்டுள்ள போதிலும் மரம், எலும்பு, இரும்பு ஆகியவற்றாலும் ஆக்கப்பட்டவையும் காணப்படுகின்றன. நவீன சீன இசைநிகழ்ச்சிகளில் காணப்படக்கூடிய புல்லாங்குழல்களாவன பங்டி (梆笛), கூடி (曲笛), சிந்தி (新笛), டாடி (大笛) என்பனவாகும். நிலைக்குத்தாக வைத்து வாசிக்கப்படும் மூங்கிலாலான புல்லாங்குழல் சியாவோ (簫) என அழைக்கப்படுகின்றது. ஜப்பானியப் புல்லாங்குழல் ஜப்பானியப் புல்லாங்குழல்கள் ஜப்பானிய மொழியில் பியூ (fue) (笛) (ஹிரகனா ふえ) என அழைக்கப்படுகின்றன. முடிவுப் பகுதியில் வைத்து வாசிக்கப்படுபவை, குறுக்க்காக வைத்து வாசிக்கப் படுபவை என இரு வகையிலும் பல சங்கீதப் புல்லாங்குழல்கள் ஜப்பானில் காணப்படுகின்றன. சோடினா மற்றும் சுலிங் சோடினா எனப்படுவது முடிவுப் பகுதியில் வைத்து வாசிக்கப்படும் ஒருவகைப் புல்லாங்குழல் ஆகும். இது இந்து சமுத்திரத்தில் உள்ள தென்கிழக்கு ஆபிரிக்காவைச் சேர்ந்த மடகஸ்கார் தீவுகளில் பரவலாகக் காணப்படுகின்றன. தென்கிழக்காசியாவிலும் இந்தோனேசியாவிலும் இது சுலிங் என அழைக்கப்படுகின்றது. சமகாலத்தில் வசித்த பிரசித்தி பெற்ற சோடினா வாசிப்பவரான இரகோடோ பிராவின் (இறப்பு2001) புகைப்படம் அந்நாட்டுப் பணத்தாள் ஒன்றில் அச்சிடப்பட்டுள்ளது. அமைப்பு புல்லாங்குழல், புல் இன வகையான மூங்கில் "மரத்தினால்" செய்யப்படுகின்றது. இதனால் இதற்குப் புல்லாங்குழல் என்று பெயர் ஏற்பட்டது. இளமையும் மூப்புமின்றி நடுவளர்ச்சியுடைய மூங்கில் மரத்தை வெட்டி நிழலிலே ஒராண்டு காலம் வைத்து அதிலிருந்து குழல் செய்வர். சீரான விட்டமுடைய ஒடுங்கிய மூங்கில் குழாயில், வாயினால் ஊதிச் இசையொலி எழுப்புவதற்காக நுனியில் ஒரு துளையும், விரல்களால் மூடித்திறப்பதன் மூலம் இவ் இசையொலியை வெவ்வேறு சுரங்களாக மாற்றி எழுப்ப உதவும் குறிப்பிட்ட எண்ணிக்கையுடைய பல்வேறு துளைகளையும் கொண்ட எளிமையான கருவியாக இது இருப்பதால், சமுதாயத்தின் எல்லாத் தரப்பிலுள்ளவர்களுக்கும் இலகுவில் கிடைக்கக்கூடியதாக இருக்கும் கருவி புல்லாங்குழலின் நீளம் 15 அங்குலம்; சுற்றளவு 3 அங்குலம். இடப்பக்கம் மூடப்பட்டிருக்கும். வலப்பக்கம் திறந்திருக்கும். குழலில் மொத்தமாக 9 துளைகள் உண்டு. வாய் வைத்து ஊதப்படும் முதல் துளைக்கு முத்திரை அல்லது முத்திரைத்துளை என்று பெயர். இத்துளை, மற்ற எட்டு துளைகள் ஒவ்வொன்றுக்கும் நடுவில் உள்ள இடைவெளியை விட சற்றுத் தள்ளி இருக்கும். வாசிக்கும் முறை குழலின் 7 துளைகள் மீது 7 விரல்களை வைத்து வாசிக்க வேண்டும். 8 வது கடைசித்துளை பாவிப்பது இல்லை. இடது கை விரல்களில் கட்டை விரலையும், சிறு விரலையும்நீக்கி எஞ்சியுள்ள 3 விரல்களையும், வலது கை விரல்களில் கட்டை விரலைத்தவிர மற்ற 4 விரல்களையும் 7 துளைகளின் மீது வைத்து, முத்திரத் துளைக்குள் வாயின் வழியாகக் காற்றைச் செலுத்தி, துளைகளை மூடித் திறக்கும்போது இசை பிறக்கின்றது. புல்லாங்குழலின் நீளம், உள்கூட்டின் அளவு கூடும் போது சுருதி குறையும். புல்லாங்குழலில் 7 சுரங்களுக்கு 7 துளைகள் இருந்தாலும் வாசிப்பவரின் மூச்சின் அளவைக் கொண்டே நுட்ப சுரங்களை சரியாக ஒலிக்க முடியும். பல்வேறு குழல்கள் உலகம் முழுவதிலுமுள்ள பல விதமான இசைகளுக்கு ஒத்ததாகப் பல்வேறு சிறிய மாற்றங்களுடன் வெவ்வேறு விதமாகப் புல்லாங்குழல்கள் செய்யப்படுகின்றன பிரபல புல்லாங்குழல் மேதைகள் திருப்பாம்புரம் சுவாமிநாத பிள்ளை டி. ஆர். மகாலிங்கம் டி. ஆர். நவநீதம் என். ரமணி மேற்கோள்கள் வெளியிணைப்புகள் They're heard... but faintly Bamboo to bansuri - புல்லாங்குழல் தயாரிக்கும் முறை இவற்றையும் பார்க்கவும் பஞ்சமரபு காற்றிசைக் கருவிகள் துளைக் கருவிகள்


text: நிதிஷ்குமாருக்கு நல்ல சீட்-பழுதடைந்த சீட் கிடைத்ததால் விமானப் பணிப்பெண்ணுடன் மோதிய லாலு | Damaged seat and Nithish's snoring force Lalu to clash with air hostess | முன்னாடி ஓட்டை-பின்னாடி நிதீஷ் குறட்டை-லாலு டென்ஷன்! - Tamil Oneindia #லாலு பிரசாத் யாதவ் லாலு பிரசாத் யாதவ் நிதீஷ் குமார் lalu prasad yadav nithish kumar நிதிஷ்குமாருக்கு நல்ல சீட்-பழுதடைந்த சீட் கிடைத்ததால் விமானப் பணிப்பெண்ணுடன் மோதிய லாலு | Published: Saturday, August 28, 2010, 12:58 [IST] டெல்லி: டெல்லியிலிருந்து பாட்னா செல்வதற்காக இந்தியன் ஏர்லைன்ஸ் விமானத்தில் ஏறிய முன்னாள் மத்திய அமைச்சர் லாலு பிரசாத் யாதவ், தனது இருக்கை பழுதடைந்திருந்ததாலும், பின்னாடி இருக்கையில் பீகார் முதல்வர் நிதீஷ் குமார் குறட்டைவிட்டுதூங்கிக் கொண்டிருந்ததாலும் ஆத்திரமடைந்து விமானப் பணிப்பெண்ணுடன் சண்டைக்குப் போய் விட்டார். டெல்லி விமான நிலையத்தில் இருந்து பீகார் மாநிலம் பாட்னாவுக்கு செல்லும் இந்தியன் ஏர்லைன்ஸ் விமானம் பறப்படத் தயாராக இருந்தது. விமானம் புறப்படுவதற்கு ஒரு நிமிடத்துக்கு முன்பு ராஷ்ட்ரீய ஜனதா தள தலைவர் லல்லு பிரசாத் வேகமாக வந்து விமானத்தில் ஏறினார். அப்போது அவருக்கு ஒதுக்கப்பட்ட இருக்கையை விமானப்பணிப் பெண் காட்டினார். ஆனால் அது பழுதடைந்திருந்தது. இதனால் எரிச்சலடைந்தார் லாலு. அது போதாதென்று பின் இருக்கையைப் பார்த்த லாலு, அங்கு முதல்வர் நிதீஷ் குமார் ஹாயாக தூங்கிக் கொண்டிருந்ததால் மேலும் கோபமடைந்தார். எப்படி எனக்கு இப்படி ஒரு சீட்டைக் கொடுக்கலாம், புகார் கொடுக்கட்டா என்று கூறி தனது பாணியில் கத்தினார். இதைப் பார்த்த ஏர் ஹோஸ்டஸ் பயந்து போய் விட்டார். பின்னர் இருக்கை சரி செய்யப்பட்டு அதில் லாலுவை அமர வைத்தனர்.


நீங்களும் தெரிஞ்சுக்கணும்: அன்பளிப்பு என்பது மறைமுக வரதட்சணை அல்லது லஞ்சம்!!!!! அதாவது 1980 க்கு முன்னர் எல்லாம் தமிழகத்தில் ஒரு 90 சதவிகித முஸ்லிம் சமுதாயம் மக்கள், இஸ்லாதிர்க்கு புறம்பான காரியங்களில் தான் ஊறி கிடந்தனர். உதாரணமாக தர்கா வழிபாடு (இன்றும் உள்ளது ஆனால் குறைந்துள்ளது), வரதட்சணை போன்றவைகள். அப்பவெல்லாம் வரதட்சணையை பெண் வீட்டாரிடம் கேட்டு வாங்கி வந்தார்கள். ஆனால் 1980 க்கு பின்னர் சில தௌஹீத் சிந்தனை உள்ள ஜமாத்களின் தௌஹீத் பிரசாரத்தால் அது படிபடியாக குறைந்து இப்பொழுது இளைய தலைமுறை வரதட்சணை இல்லாமலே திருமானங்கள் செய்கின்றார்கள். இருந்தாலும் அவர்கள் செய்யும் மிக பெரிய தவறு, சில பேர் தெரிந்தே செய்கிறார்கள், இன்னும் சில பேர் தெரியவில்லை என்று நடிக்கிறார்கள், இவர்களும் படித்தவர்கள்தான், தௌஹீத் சிந்தனை உள்ளவர்கள்தான். அது என்னவென்றால், பெண் வீட்டார்களால் பெண்ணிற்க்கு அளிக்கபடும் பொருட்கள், சொத்துக்கள், நகைகள் போன்றவைகள். அது எப்படி பெண் வீட்டார் பெண்ணிர்க்காக குடுப்பது வரதட்சணை ஆகும் என்று??? அதற்க்கு அழகான ஒரு ஹதீஸை உங்களுக்கு கூறினால் புரியும். இங்கே மேலே உள்ள ஹதீஸின் படி, இன்று திருமணம் என்கின்றதால்தான் இந்த சொத்துக்களும், பொருட்களும் அந்த பெண்ணின் பெயருக்கு குடுக்க படுகின்றது, ஏன் இதை கல்யாணதிர்க்கு முன்னாள் அந்த பெண்ணின் பெயரில் எழுதிவைக்க வேண்டியதுதானே. அப்படி இல்லை என்றால் எப்படியும் இஸ்லாதின் சொத்துரிமை சட்டப்படி தகப்பன் சொத்தில் அவளுக்கு பங்கு வரத்தானே போகின்றது. அப்புறம் ஏன் கல்யாணதன்று குறிப்பிட்டு எழுத வேண்டும். இது எப்படி அன்பளிப்பாகும். இதுவே அந்த கல்யாண மாப்பிள்ளை சும்மா இருந்தால் அவருக்கு எங்கே இருந்து அந்த சொத்துக்கள் வந்து கிடைக்கும், சும்மா வெறும் கையை நக்கிட்டு இருக்க வேண்டியதுதான். இதுல கொடுமை என்னவென்றால், சில பேர்கள் இடமாக குடுக்கிறார்கள் இன்னும் சில பேர் அதில் வேட்டையும் கட்டி குடுக்கிறார்கள். இது எந்த வகையில் அன்பளிப்பு, என்னதான் பெண்ணின் பெயரில் இருந்தாலும், நாளை எப்படியும் அது கணவனைதான் சேரும் என்பதில் யாருக்கும் மாற்று கருத்திருக்காது என்று நினைக்கிறேன். !!!!!!!!!!!!!! அடுத்ததாக லஞ்சம். இந்த லஞ்சமும் இன்று அன்பளிப்பு என்கின்ற பெயரில்தான் வாங்க, குடுக்க படுகின்றது. உதாரணமாக ஒரு அரசு அலுவலகத்தில் பணி புரிகின்றார் என்று வைத்து கொள்வோம், ஒரு குடிமகன் (நாட்டின்) அவருக்கு ஏதோ ஒரு முக்கியமான ஒரு பதிவில் அந்த அரசு ஊழியரின் கையெளுத்து தேவை என்று வைத்து கொள்வோம், அதுவும் அந்த குறிப்பிட்ட நாளில் வேணும் என்று வைத்து கொள்வோம், உடனே அவர் என்ன செய்வார். முறையாக போனாலும் அவர் போட்டு விடுவார் நல்லவராக் இருந்தால் இருந்தாலும் அந்த குடிமகநிற்க்கு அவசரம், அதனால் அவர் என்ன செய்வார் ஏதாவது ஒன்றை அவருக்கு அன்பளிப்பு என்று கூறி குடுப்பார். அதைய்யும் இவர் வாங்கி கொண்டு உடனே போட்டு விடுவார். இது லஞ்சமில்லையா? இதே அவருக்கு தேவையில்லை என்றால், யார் என்றே தெரியாத ஒருவருக்கு அன்பளிப்பு குடுக்க அவருக்கு என்ன பைத்தியமா? இப்படிதாங்க என்னுடைய நண்பர் ஒருவர், வெளிநாட்டில் ஒரு கட்டிட பராமரிப்பு அலுவலகத்தில் பணி புரிகிறார், அந்த அலுவலகத்திற்க்கு, நிறைய பரமறிப்பீர்க்கு தேவையான சிறிய சிறிய அலுவலக்ங்களுடன் ஒப்பந்தங்கள் இருக்கு. அந்த ஒப்பந்த அலுவலகங்கள் எல்லாம் அவர்களுக்கு ஏதாவது ஒரு ஒப்பந்தம் வேண்டுமெனில் இந்த நண்பரைதான் தொடர்பு கொள்வார்கள் அதர்க்காக அவருக்கு மொபைல் என்ன, விலை உயர்த்த வாசனை திரவியங்கள் என்ன, விலை உயர்ந்த எழுகோல்கள் என்ன. இப்படி ஏகப்பட்டது. இது எல்லாம் அவர் கூறுகின்றார் லஞ்சமில்லை அன்பளிப்பு என்று. உண்மையிலேயே அன்பளிப்பு என்கின்ற வார்த்தைக்கு ஆர்தமில்லாமல் இப்படி எல்லாம் சமாளிக்கின்றார்கள். அன்பளிப்பு என்றால் என்ன, எதையும் எதிர்பார்க்காமல்குடுக்கபடுவதற்க்கு பெயர்தான் அன்பளிப்பு. ஒரு நண்பர் இன்னொரு நண்பனுக்கு திருமணத்திற்க்கோ, இல்லை ஆசையாகவோ எதேனும் வாங்கி குடுத்தால் அது அன்பளிப்பு. இங்கே நான் மேலே கூறியதற்க்கு பெயர் அன்பளிப்பா???????? சிந்திக்கவும். இந்த நண்பருக்கு அந்த கம்பெனிகாரன் என்ன மாமாவ இல்லை மச்சானா? இந்த அன்பளிப்பில் இன்னொரு முறை உள்ளது, அதாவது உங்களுக்கு ரொம்ப முக்கியமானவர்/நெருக்கமானவர் (அன்பினால் மாட்டுமே) அவருக்கு எதேனும் உதவி செய்கின்றீர்கள், உதாரணமாக அவரது கணினியை சரி செய்து குடுகின்றீர்கள் என்று வைத்து கொள்வோம்,. இப்போ அதற்க்கு அவர் பணமாக குடுத்தால் நீங்கள் தவறாக என்ன கூடும் என்று நினைத்து எதேனும் ஒன்றை பொருளாக வாங்கி குடுத்தால் அது அன்பளிப்பு!!!!!!!!!!!!!!! இந்த இரண்டுமில்லாமல், உங்களால் ஒரு காரியம் ஆக வேண்டும் என்று நினைத்து குடுகின்ற எல்லாமே லஞ்சம்தான், அது ஹராம்தான்............!!!!!!!!!!!!!!!!!!!! மேலும் இது உங்களை நம்பி உங்களுக்கு வேலை குடுத்து இருக்கும் கம்பெனிக்கு நீங்கள் செய்யும் துரோகம்...............என்பதையும் புரிந்துகொள்ளுங்கள். லஞ்சம் வாங்குவதற்க்கு பதில் ரோட்டில் நின்று பிச்சை எடுத்துவிட்டு போகலாம். இவ்வகை பாவத்தில் இருந்து இறைவன் உங்களை என்னையும் பாதுக்காப்பானக என்று கூறி விடை பெறுகின்றேன். வாய்ப்புக்கு நன்றி.....................!!!!!!!!!!! உங்கள் கருத்துக்களை பதியவும்.


text: அஜ்மான் ஐக்கிய அரபு அமீரகத்தின் ஏழு அமீரகங்களுள் மிகச் சிறியதாகும். இதன் தலைநகரமும் அஜ்மான் ஆகும். இந்த அமீரகத்தின் பரப்பளவு 260 சதுர கிலோமீற்றர் மட்டுமே. இது பாரசீகக் குடாவையொட்டி அமைந்துள்ளது. இவற்றையும் பார்க்கவும் பாம் தீவுகள் பூர்ஜ் அல் அராப் துபை மெட்ரோ புர்ஜ் கலீஃபா கல்ப் நியூஸ் மேற்கோள்கள் ஐக்கிய அரபு அமீரகம்


2bc6 கொரோனாவில் இருந்து மக்களை காப்பாற்ற அனைத்து நாடுகளை சேர்ந்த மருத்துவத்துறையினர் தீவிர முயற்சி மேற்கொண்டு வருகின்றனர். வைரஸ் பாதிக்கப்பட்டவர்களுக்கு போதிய சிகிச்சை அளித்து அவர்களை காப்பாற்றும் அளப்பரிய சேவையை செய்து வருகின்றனர். இந்த பணியில் ஈடுபட்டுவரும் வைத்தியர்கள், செவிலியர்கள் உட்பட அனைத்து மருத்துவத்துறை ஊழியர்களும் தங்கள் உயிரையும் பொருட்படுத்தாமல் தன்னலமற்ற சேவையாற்றி வருகின்றனர். கொரோனா ஒரு தொற்று நோய் என்பதால் பாதிக்கப்பட்ட நபரிடமிருந்து அவருக்கு சிகிச்சை அளிக்கும் மருத்துவ ஊழியர்களுக்கும் வேகமாக பரவிவருகிறது. இந்நிலையில், உலகம் முழுவதும் 22 ஆயிரத்துக்கும் அதிகமான மருத்துவ ஊழியர்களுக்கு கொரோனா தொற்றியுள்ளதாக உலக சுகாதார அமைப்பு அதிர்ச்சி தகவலை வெளியிட்டுள்ளது. கடந்த புதன்கிழமை (ஏப்ரல் 8) நிலவரப்படி உலகம் முழுவதும் 22 ஆயிரத்து 73 மருத்துவ ஊழியர்களுக்கு வைரஸ் பரவியுள்ளதாக அந்த அமைப்பு தெரிவித்துள்ளது. ஆரம்ப கட்ட தகவலின் அடிப்படையில், பெரும்பாலும் குடும்ப உறுப்பினர்களிடமிருந்தே மருத்துவத்துறை ஊழியர்களுக்கு கொரொனா பரவுவதாகவும், அதே சமயம் தொற்று உள்ள நோயாளிகளுக்கு சிகிச்சை அளிப்பதன் மூலம் வைரஸ் பரவுவதாகவும் உலக சுகாதார அமைப்பு தெரிவித்துள்ளது.


ஊஞ்சல் – Page 2 – காலப்பெரு வெளியில் கலைந்திடா கனவுகளால் கட்டிவைத்த ஊஞ்சல். வாரீர்.... வந்து ஆடீர்... தமிழக தேர்தல் களம்- ஒரு பார்வை புக்காசிமா (Fukushima)வில் நடந்தது என்ன? யப்பானின் சக்கித் தேவையைப் பூர்த்தி செய்யவென உருவாக்கப்பட்ட அணு உலைகளின் விபரங்களை இங்கே பட இணைப்பாகத் தரப்பட்டுள்ளது. படத்தினை விரிபுசெய்து பார்க்கவும். முலம் : Fukushima I Nuclear Power Plant 11-03-2011 அன்று தாக்கிய சுனாமியின் பின்னர் என்ன நடந்தது என விளக்குகின்றது இந்த தொடர் காட்சிகள். முலம் : Radiation fears after Japan blast 1967 இல் உருவாக்கப்பட்ட அணுஉலை 11-03-2011 இல் ஏற்பட்ட புவியதிர்வின் பின்னர் அணு உலையினை குளிருட்டும் சாதனங்கள் ஏன் இந்த நிலை யப்பானுக்கு ? – ஓர் ஆய்வு யப்பான் எங்குமே சோகக் கடல் நிரம்பி வழிகின்றது. அதுவும் யப்பானின் வடகிழக்குக் கரைப் பகுதியில் அந்த சோகக்கடலின் அலைகள் தாக்கிய வேகத்தினை சொல்வதற்கு வார்த்தைகளே இல்லை எனலாம். அடுத்தடுத்து இடைவிடாது யப்பானை உலுக்கிக் கொண்டிருக்கின்றது இயற்கையின் சீற்றங்கள். யப்பான் வரலாற்றில் இதுவரை பதிவாதாத ரிச்சர் அளவில் தாக்கிய நிலநடுக்கத்தின் [ 1 ] பாதிப்புக்களும் வீரியமும் அடங்கும் முதல் சுனாமிப் பேரலைகள் யப்பானின் கிழக்குக் கரையில் கோரதாண்டவம் ஆடிவிட்டுச் சென்றது. நிலநடுக்கமும் சுனாமியலைகளும் யப்பானுக்கோ யப்பான் மக்களுக்கோ என்.. கவிதை அங்கே நிரம்பா... வாக்கியம் இங்கே


உங்க வீட்டுல டி.வி ரிமோட் யார் கையில இருக்கு?.டி.வி ரிமோட் யார் கையில இருக்கோ அவங்க தான் அந்த வீட்டோட பவர்புல் ஆளு. எங்க வீட்டல என் மகள் கையில் தான் அதிக நேரம் இருக்கும். அடுத்து என் மனைவி, அடுத்து அம்மா, அடுத்து தான் என்னோட கைக்கு வரும். மனைவி,அம்மா நாடகம் பார்பார்கள், ஆனா நான் நீயூஸ்சேன்ல்,டிஸ்கவரி, காமடி சேனல், ஆங்கில சேனல்கள் என் மாற்றி மாற்றி பார்பேன்.... இப்படி அடிக்கடி சேனல் மாற்ற காரணம் என்ன? சுஜாதாவின் கற்றதும் பெற்றதும் புக் படிச்சேன் அதில் கிடைத்த சில தகவல்களை உங்களுக்காக.... சுஜாதா சொன்ன காரணங்கள் உண்மைதானா? நண்பர்களே... அப்படியா? ஆச்சர்யமான சுஜாதா அவர்களின் அலசல். பகிர்தலுக்கு நன்றி செல்வன். 18 பிப்ரவரி, 2013 ’அன்று’ பிற்பகல் 1:31


361. மாலுமிகளுக்கு திசைக்காட்டும் கருவிகளை அளித்தவர்கள் யார்? சீனர்கள்362. 'முத்தமிழ் காவலர்' என்று அழைக்கப்பட்டவர் யார்? கி.ஆ.பெ.விசுவநாதம்363. போர் பிரகடனம் செய்ய அதிகாரம் பெற்றவர் யார்? குடியரசுத் தலைவர்364. புதிய பொருளாதாரத்தின் தந்தை எனப்படுபவர் யார்? ஜெ.எம். கீன்ஸ்365. பஞ்ச தந்திரக் கதைகளை எழுதியவர் யார்? விஷ்ணுஷர்மா366. சென்னையை விலைக்கு வாங்கியவர் யார்? பிரான்சிஸ் டே367. சுதந்திர இந்தியாவின் முதல் தலைமை ஆளுநர் யார்? மௌண்ட்பேட்டன் பிரபு368. இடைக்கால அரசின் பிரதமர் பதவி வகித்தவர் யார்? நேரு369. இந்தியாவில் 10 ஆண்டுகளுக்கு ஒருமுறை மக்கள்தொகை கணக்கெடுப்பு முறையை அறிமுகப்படுத்தியவர் யார்? ரிப்பன் பிரபு370. ஐ.நா. பொதுசபை தலைவராக பணியாற்றிய இந்திய பெண்மணி யார்? விஜயலட்சுமி பண்டிட்371. வந்தவாசி வீரர் எனப்பட்டவர் யார்? சர் அயர்கூட்372. பாமினி அரசை தோற்றுவித்தவர் யார்? அலாவுதீன் அசன்373. 'மும்முடி சோழன்' என பட்டம் பெற்றவர் யார்? முதலாம் இ374. : இந்தியாவில் காடு ஆராய்ச்சி நிலையம் எங்கு அமைந்துள்ளது? டேராடூன்375. குப்தர்களின் உலகப் புகழ்பெற்ற குகை ஓவியங்கள் எங்கு காணப்படுகிறது? அஜந்தா376. முதல் புத்த சமய மாநாடு எங்கே நடைபெற்றது? இராஜகிருகம்377. மொகஞ்சதாரோ எங்கே அமைந்துள்ளது? பாகிஸ்தான்378. தமிழ்நாட்டில் நிலக்கரி சுரங்கம் எங்கே அமைந்துள்ளது? நெய்வேலி379. இந்திய தேசிய பொறியியல் அகாடமி எங்கே அமைந்துள்ளது? புதுடெல்லி380. உயிரியல் அறிவியலுக்கான தேசிய மையம் எங்கே அமைந்துள்ளது? பெங்களூரு


text: கலை என்பது பொதுவாக காட்சிக் (visual) கலைகளின் வரலாற்றையே குறிக்கின்றது. எண்ணங்களையும், உணர்வுகளையும் பிறருக்கு விளக்கும் நோக்குடனோ; அழகியல் நோக்கங்களுக்காகவோ; காட்சிக்குரிய வடிவத்தில் மனிதர்களால் உருவாக்கப்படும் ஒரு செய்பொருளே காட்சிக்கலை எனலாம். நீண்ட காலமாகவே கலையைப் பல்வேறு விதமாக வகைப்படுத்தி வந்துள்ளனர். மத்திய காலத்தில் தாராண்மக் கலை (liberal arts), இயந்திரம்சார் கலை (mechanical arts) என்ற வகைப்பாடு இருந்தது. எனினும் அக்காலத்தில் கலை என்பதில், இன்று அறிவியல், வேளாண்மை, பொறியியல் போன்ற துறைகளைச் சார்ந்த விடயங்களும் அடங்கியிருந்தன. தற்காலத்தில் நுண் கலைகள், பயன்படு கலைகள் என்ற வகைப்பாடு உள்ளது. தற்காலத்தில் மனித ஆக்கத்திறனின் வெளிப்பாடே கலை என்று வரைவிலக்கணம் கூறுகின்றனர். 20 ஆம் நூற்றாண்டில் பெரும்பாலும் கலைகளை ஒன்பதாக வகுத்தனர். கட்டிடக்கலை, நடனம், சிற்பம், இசை, ஓவியம், கவிதை, திரைப்படம், ஒளிப்படவியல், வரைகதை என்பன இவை. பெரும்பாலோர், சிறப்பாக மேலை நாட்டினர், கலை வரலாறு, ஐரோப்பியக் கலை வரலாற்றையே குறிப்பதாகக் கருதி வந்தனர். எனினும் கலை வரலாறு என்பது கற்கால மனிதர்களின் கலைகள் தொடக்கம், உலகின் பல நாகரீகங்களின் கலை வரலாற்றையும் உள்ளடக்குகின்றது. கலை வரலாற்றின் துணைப் பிரிவுகள் வரலாற்றுக்கு முந்திய காலக் கலை வரலாற்றுக்கு முந்திய கால ஐரோப்பியக் கலை வரலாற்றுக்கு முந்திய கால ஆசியக் கலை ஆபிரிக்கச் சுதேசக் கலைகள் அமெரிக்கச் சுதேசக் கலைகள் ஓசானியச் சுதேசக் கலைகள் பண்டைய உலகின் கலைகள் பண்டைய மெசொபொத்தேமியக் கலைகள் சுமேரியக் கலைகள் பபிலோனியக் கலைகள் அசிரியக் கலைகள் பண்டைய எகிப்தியக் கலைகள் பண்டைய எஜியன் கலைகள் மினோவன் நாகரீகம் மைசனியன் நாகரீகம் கிரேக்கக் கலைகள் கிரேக்கோ-பௌத்தக் கலைகள் ரோமப் பண்பாடு ஆரம்பகாலக் கிறிஸ்தவக் கலை ஐரோப்பியக் கலை வரலாறு கிறிஸ்தவக் கலை மத்தியகாலக் கலை மறுமலர்ச்சிக் காலம், தொடக்க மறுமலர்ச்சி ஓவியங்கள், மற்றும் மறுமலர்ச்சிச் செவ்வியம் Mannerism, பரோக், மற்றும் ரோகோகோ புதுச்செவ்வியம், Romanticism, Academic art, Realism நவீன கலை இந்தியத் துணைக் கண்டம் இந்தியக் கலை தமிழர் கலை மொகலாயக் கலை இலங்கைக் கலை சிங்களக் கலை இலங்கைத் தமிழர் கலை இஸ்லாமியக் கலை தூரகிழக்கு நாடுகளின் கலைகள் பௌத்த கலை சீனக் கலை ஜப்பானியக் கலை திபேத்தியக் கலை தாய் கலை லாவோஸ் கலை அமெரிக்க நாடுகளின் கலைகள் ஐக்கிய அமெரிக்க நாடுகளின் கலைகள் மெக்சிக்கோவின் கலை மத்திய அமெரிக்கக் கலைகள் தென் அமெரிக்கக் கலைகள் தற்காலக் கலை ஊடகக் கலை பின் வருவனவற்றையும் பார்க்கவும் கலை கலைப் பாணிகள், காலம் மற்றும் இயக்கங்கள் அழகியற் கலைகள் பண்பாட்டு இயக்கங்கள் ஓவியத்தின் வரலாறு கலைப் பொருட்களின் பட்டியல் ஓவியர்களின் பட்டியல் பழைய கற்காலம் கற்காலத்தில் ( 15,000-8000 கி.மு. ± ) கலை தொடங்கப்பட்டதாற்கான ஆதாரங்கள் கிடைததால் அதுவே கலையின் தொடக்ககாலமாக விளங்குகிறது. 25,000 கி.மு.வே கலையின் முதல் வெளிப்பாடாக இருந்தது . மனிதனால் பொருட்கள் செய்யப்பட்டதற்கான முதல் தடயங்கள் தெற்கு ஆப்பிரிக்கா, மேற்கு மத்திய தரைக்கடல் , மத்திய மற்றும் கிழக்கு ஐரோப்பாவில் ( அட்ரியாடி கடல் ) , சைபீரியா ( பைக்கால் ஏரி ) , இந்தியா மற்றும் ஆஸ்திரேலியா ஆகிய இடங்களில் கண்டுபிடிக்கப்பட்டுள்ளது. இந்த முதல் தடயங்கள் பொதுவாக கல் (பிளின்ட், obsidian ) , மரம் அல்லது எலும்பு கருவிகளில் செய்யப்பட்ட வேலைகளாகும்.ஓவியங்களில் சிவப்பு வண்ணம் பெற இரும்பு ஆக்சைடும், கருப்பு நிறங்களைப் பெற மாங்கனீசு ஆக்சைடும் களிமண்ணும் பயன்படுத்தப்பட்டுள்ளது. இந்த காலத்தில் இருந்து கலை வாழ்ந்துகொண்டிருக்கிறது.மனிதர்கள் தனிமையான இடங்களில் உயிர்வாழ கல் அல்லது எலும்பு மற்றும் குகை ஆகியவற்றில் ஓவியம் மற்றும் சிற்பங்கள் செய்துவந்துள்ளனர். பிரான்ஸ் பகுதியில் இருந்து சிறிய சிற்பங்கள் கண்டுபிடித்துள்ளனர் . பழையகற்காலத்தில் வறையப்பட்ட லாஸ்காக்ஸ் குகைகள் படங்கள் தமது இயற்கை உணர்வுகளை வெளிப்படும்படியாக வரைந்ந்துள்ளனர். குறிப்பாக அங்கு மந்திர மத தன்மை கொண்ட படங்கள் மற்றும் விலங்குகள் சித்தரிக்கபட்டுள்ளன. வீனஸ் கடவுளின் சிலகளும் , பெண்களின் சிலைகளும் வடிவமைக்கப்பட்டுள்ளன.வீனஸ் கடவுளின் சிலை வளத்தைக்குறிப்பதற்காக வரையப்பட்டிருக்கலாம் என ஆய்வாளர்கள் கருதுகின்றனர் . . கற்கால கலை கி.மு 8000 வாக்கில் மனிதர்கள் ஆடுமாடுகள் பழக்கப்படுத்துதலிலும், விவசாயம் மேற்கொள்வதிலும்,மதங்களை உருவாக்குவதிலும் கவனம் செலுத்தியுள்ளனர்.லிபியாவில் கண்டுபிடிக்கப்பட்ட ஓவியங்களில் சிறு சிறு மனித உருவங்கள் வறையப்பட்டுள்ளன.இவ்வோவியம் ஜிம்பாவே, ஆப்ரிக்காவில் கண்டுபிடிக்கப்பட்ட ஓவியங்களுடன் ஒத்ததாக உள்ளதாக அறிஞர்கள் கண்டுபிடித்தனர். பின்டுராஸ் நதி படுகையில் கண்டுபிடிக்கப்பட்ட ஓவியங்களும் இதுபோல் வரலாற்று சிறப்புகளைக் கூறுவதேயாகும். மேற்கோள்கள் மேலும் படிக்க Adams, Laurie. Art across Time. 3rd ed. Boston: McGraw-Hill, 2007. Gardner, Helen, and Fred S. Kleiner. Gardner's Art through the Ages: A Global History. 13th ed. Australia: Thomson/Wadsworth, 2009. Gombrich, E. H. The Story of Art. 15th ed. Englewood Cliffs, N.J.: Prentice-Hall, 1990. Honour, Hugh, and John Fleming. The Visual Arts: A History. 5th ed. New York: Henry N. Abrams, 1999. Honour, Hugh, and John Fleming. A World History of Art. 7th ed. Laurence King Publishing, 2005, , Janson, H. W., and Penelope J. E. Davies. Janson's History of Art: The Western Tradition. 7th ed. Upper Saddle River, NJ: Pearson Prentice Hall, 2007. Oliver Grau (Ed.): MediaArtHistories, Cambridge/Mass.: MIT-Press, 2007. La Plante, John D. Asian Art. 3rd ed. Dubuque, IA: Wm. C. Brown, 1992. Miller, Mary Ellen. The Art of Mesoamerica: From Olmec to Aztec. 4th ed, World of Art. London: Thames & Hudson, 2006. Pierce, James Smith, and H. W. Janson. From Abacus to Zeus: A Handbook of Art History. 7th ed. Upper Saddle River, NJ: Pearson Prentice Hall, 2004. Pohl, Frances K. Framing America: A Social History of American Art. New York, NY: Thames & Hudson, 2002. Stokstad, Marilyn. Art History. 3rd ed. Upper Saddle River, NJ: Pearson Education, 2008. Thomas, Nicholas. Oceanic Art, World of Art. New York, N.Y.: Thames and Hudson, 1995. Wilkins, David G., Bernard Schultz, and Katheryn M. Linduff. Art Past, Art Present. 6th ed. Upper Saddle River, NJ: Pearson Education, 2008. வெளியிணைப்புகள் நியூ யார்க் பெருநகர அருங்காட்சியகத்தின் கால வரிசைப்படியான கலை வரலாறு தமிழ் ஆயகலைகள் தொகுப்பு: கலை வரலாறு (பகுதி): Ars Summum Project கலை வரலாறு


text: ரம்யா செல்ஃபிஷா இருக்குறது தப்பில்லையா.. அர்ச்சனா எப்போ வெளியே வருவீங்க.. அர்ச்சிக்கும் பிரபலம்! | Dance Master Sathish wants Archana to come out from biggboss house - Tamil Filmibeat | Updated: Saturday, November 7, 2020, 11:18 [IST] சென்னை: பிக்பாஸ் நிகழ்ச்சியில் பங்கேற்றுள்ள அர்ச்சனாவை எப்போ வெளியே வருவீங்க என கேட்டு பங்கம் செய்துள்ளார் பிரபல நடிகர். பிக்பாஸ் சீசன் 4 நிகழ்ச்சி சண்டை சச்சரவுகளுக்கும் சர்ச்சைகளுக்கும் பஞ்சமில்லாமல் செல்கிறது. மக்கள் மத்தியில் நல்ல வரவேற்பையும் பெற்று வருகிறது பிக்பாஸ் சீசன் 4 நிகழ்ச்சி. பிரபலங்கள் ஃபாலோ பிரபலங்கள் பலரும் பிக்பாஸ் நிகழ்ச்சியை கண்டுகளித்து வருகின்றனர். நிகழ்ச்சி குறித்த அனைத்து விதமான விமர்சனங்களையும் அவர்கள் சமூக வலைதளங்களில் ஷேர் செய்து வருகின்றனர். விட்டு வைக்காத சதீஷ் அந்த வகையில் பிரபல டான்ஸ் மாஸ்டரும் நடிகருமான சதீஷ் பிக்பாஸ் நிகழ்ச்சி குறித்து தனது டிவிட்டர் பக்கத்தில் கருத்து தெரிவித்து வருகிறார். அந்த வகையில் அர்ச்சனா, பாலாஜி, அனிதா என யாரையும் விட்டு வைப்பதில்லை. சரியான வழியில் செல்லும் போட்டியாளர்களை பாராட்டவும் தவறுவதில்லை. இந்நிலையில் நேற்றைய எபிசோடில் நடந்த சில சம்பவங்களை வைத்து போட்டியாளர்கள் சிலரை விளாசியுள்ளார். அந்த வகையில், வெளியே எப்படி காட்டப்படுகிறது கவலைப்பட்ட ரியோவுக்கு அட்வைஸ் கூறியுள்ளார். அவர் டிவிட்டியிருப்பதாவது, ரியோ ப்ளீஸ் வெளியே என்ன கன்டென்ட் போகிறது என்பதை பற்றி கவலைப் படாதீர்கள். சாமை கேள்விக் கேட்க களமிறங்கிவிட்டார் அனிதா. அசிங்கமா இருக்கு.. ரியோ மற்றும் சம்யுக்தா அனிதாவை வெளிப்படுத்த அனுமதிக்க வேண்டும். அசிங்கமா இருக்கு அன்ட் செல்ஃபிஷ் தவறு இல்லை என்பது புரியலையே என சம்யுக்தாவையும் ரியோவையும் விளாசி பதிவிட்டுள்ளார். எப்போ வெளியே வருவீங்க? மேலும் மற்றொரு டிவிட்டில், ரம்யா செல்ஃபிஷா இருக்கறது தப்பு இல்லையா? ஆமாம் யாராவது ஒருவர் கேப்டன் ஆகவில்லை என்றால் உண்மையிலேயே ஹவுஸ்மேட்ஸ் கமெண்ட் செய்வார்கள்தான். மக்கள் அரசியலில் நடக்கும் பிரச்சனைகள் குறித்து கருத்து கூறுவார்கள். இது பிக்பாஸ்தானே.. அர்ச்சனா எப்போ வெளியே வருவீங்க என கேட்டு அர்ச்சனாவை பங்கம் பண்ணியிருக்கிறார் சதீஷ். Read more about: bigg boss tamil bigg boss 4 tamil archana sathish பிக் பாஸ் தமிழ் பிக் பாஸ் 4 பிக் பாஸ் 4 தமிழ் பிக்பாஸ் 4 அர்ச்சனா சதீஷ் Dance Master Sathis wants Archana to come out from biggboss house. He has twitted about biggboss yesterday episode.


பொருளாதார மந்தநிலை குறித்து மவுனமாக இருப்பது மிகவும் ஆபத்தானது என காங்கிரஸ் கட்சியின் பொதுச்செயலாளர் பிரியங்கா காந்தி மத்திய அரசை கடுமையாக விமர்சித்துள்ளார். கடந்த 6 ஆண்டுகளில் இல்லாத அளவுக்கு இந்தியாவில் மொத்த உள்நாட்டு உற்பத்தி சரிவை சந்தித்து, இந்தியாவின் வளர்ச்சி 5 சதவீதமாக இருக்கிறது. பல்வேறு துறைகளில் பொருளாதார மந்த நிலை காரணமாக பிஸ்கட் முதல் கார் வரையிலான பொருட்கள் விற்பனையாகாமல் தேக்கத்தை சந்தித்துள்ளன. குறிப்பாக ஆட்டோ மொபைல் துறை கடும் பாதிப்பு அடைந்துள்ளது. சுமார் மூன்றரை லட்சம் பேர் அதில் வேலை வாய்ப்பை இழந்துள்ளனர். மந்த நிலையை சரி செய்வதற்காக மத்திய அரசு நடவடிக்கையை மேற்கொள்ளத் தொடங்கியுள்ளது. இதன் ஒருபகுதியாக பொதுத்துறை வங்கிகளை இணைக்கும் நடவடிக்கையை அரசு கையில் எடுத்துள்ளது. இதுகுறித்து பிரியங்கா காந்தி தனது ட்வீட்டர் பதவில் கூறியதாவது, கவுண்ட் டவுன்: நாட்டின் பொருளாதார மந்தநிலை குறித்து அன்றாடம் செய்திகள் வருகின்றன. ஆனால், பிரதமர் மோடி தலைமையிலான மத்திய அரசு தொடர்ந்து மவுனமாக இருப்பது மிகவும் ஆபத்தான போக்கு. மன்னிப்பு கேட்பதும், வார்த்தைகளால் சமாளிப்பதும், வதந்திகளும் எதற்கும் பயனளிக்காது. மத்தியில் ஆளும் அரசுக்கு பொருளாதார மந் 00000247 நிலைக்கு தீர்வு காண்பதற்கு வழியும் இல்லை, மக்களிடம் வாக்குறுதி அளிப்பதற்கு வலிமையும் இல்லை என்று மத்திய அரசை கடுமையாக விமர்சித்து அவர் பதிவிட்டுள்ளார். ம 00004000 ன்னதாக, பிரியங்கா தனது ட்வீட்டர் பதிவில், 'நூறு முறை பொய் சொன்னாலும் பொய் உண்மையாகாது. வரலாறு காணாத பொருளாதார வீழ்ச்சி ஏற்பட்டிருக்கிறது. இதனை மத்திய அரசு ஒப்புக்கொள்ள வேண்டும். அதனை சரி செய்வதற்கு நடவடிக்கை எடுக்கப்பட வேண்டும்.' என்று கூறியிருந்தார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


கடந்த பிப்ரவிரி மாதம் இந்தியாவால் தகர்க்கப்பட்ட, பாகிஸ்தானின் பாலக்கோட்டில் உள்ள பயங்கரவாத முகாம் மீண்டும் செயல்படத் தொடங்கியுள்ளதாக ராணுவ தளபதி பிபின் ராவத் தெரிவித்துள்ளார். இதுதொடர்பாக சென்னையில் இன்று செய்தியாளர்களை சந்தித்த அவர் கூறியதாவது, பாலக்கோட் முகாம் சமீபத்தில் பாகிஸ்தானால் மீண்டும் செயல்பட தொடங்கியுள்ளது. இதன் மூலம் இந்தியாவின் தாக்குதலால், பாலக்கோட் முகாம் கடுமையாக பாதிக்கப்பட்டு, சேதமடைந்து, தகர்க்கப்பட்டுள்ளது என்பது தெளிவாக தெரிகிறது. அதனால், தான் மக்கள் அங்கிருந்து விலகி தற்போது மீண்டும் செயல்பட தொடங்கியுள்ளனர். இது இந்திய விமானப்படை பாலக்கோட்டில் சில நடவடிக்கைகளை மேற்கொண்டுள்ளது என்பதை எடுத்துக்காட்டுகிறது என்று அவர் தெரிவித்துள்ளார். பாலக்கோட் முகாம் மீண்டும் செயல்படுத்தப்பட்டுள்ளது குறித்த தகவல்கள் சில செய்தித்தாள்களில் வந்த நிலையில், ராணுவத் தளபதி அதுகுறித்து கருத்து தெரிவித்துள்ளார். இதுதொடர்பாக அரசு வட்டாரங்கள் என்டிடிவிக்கு அளித்த தகவலில், இஸ்ரேல் தயாரித்த லேசர் குண்டுகளால் தாக்கப்பட்ட பாலகோட் முகாமில், சுமார் 129 ஜெய்ஷ் பயங்கரவாதிகள் இந்தியாவுக்குள் ஊடுருவ காத்திருப்பதாக தெரிவித்துள்ளன. மேலும், அவர் கூறும்போது, காஷ்மீரில் பாகிஸ்தான் பயங்கரவாதிகளுக்கும் அவர்களுக்கு உதவியவர்களுக்குமான தகவல் தொடர்பு துண்டிக்கப்பட்டுள்ளது. காஷ்மீர் மக்களிடையே தகவல் தொடர்பு பாதிக்கப்படவில்லை. பயங்கரவாதிகள் நம்முடைய எல்லைக்குள் நுழையவே பாகிஸ்தான் அத்துமீறி தாக்குதல்களை நடத்தி வருகிறது. இத்தகைய அத்துமீறிய தாக்குதல்களை எப்படி எதிர்கொள்வது என்பது நமக்கு தெரியும். பெரும்பாலான ஊடுருவல் முயற்சிகளை நம்முடைய பாதுகாப்பு படை வீரர்கள் முறியடித்துள்ளார்கள் என்று அவர் தெரிவித்துள்ளார். முன்னதாக, ஜம்மு - காஷ்மீரின் புல்வாமா பகுதியில் கடந்த பிப்ரவரி 14ஆம் தேதி நடந்த பயங்கரவாத தாக்குதலில் 40 சிஆர்பிஎப் வீரர்கள் கொல்லப்பட்டனர். இந்தக் கொடூரத்தாக்குதலுக்கு பாகிஸ்தானை தலைமை இடமாக கொண்டு செயல்படும், ஜெய்ஷ்-இ-முகமது என்ற பயங்கரவாத அமைப்பு பொறுப்பேற்றது. இந்த தாக்குதலுக்கு பதிலடியாக பாகிஸ்தானின் பாலகோட்டில் உள்ள ஜெய்ஷ்-இ-முகமது அமைப்பின் முகாம்கள் மீது இந்திய விமானைப்படை வீரர்கள் கடந்த பிப்.26ம் தேதி குண்டுகள் வீசி பயங்கரவாத பயிற்சி முகாமை தரைமட்டமாக்கியது. இதில் ஜெய்ஷ்-இ-முகமது அமைப்பை சேர்ந்த 300க்கும் மேற்பட்டோர் கொல்லப்பட்டனர் என்றும் தெரிவிக்கப்பட்டது குறிப்பிடத்தக்கது. சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


சும்மா ஒரு நீதி கதை by arumbavur on Tue May 03, 2011 9:09 pm ஒரு பாதையோரம் இருந்த குளத்துக்கு பக்கத்துல ஒருத்தன் சின்ன சின்ன கற்களை அடுக்கி வைத்து ஒவ்வொரு கல்லா எடுத்து குளத்துல போட்டு கொண்டு இருந்தான் அந்த பாதையில போன எல்லாருக்கும் என்னடா இவன் இப்படி கல்லை ஒவ்வொன்ன போடுறானேன்னு .சந்தேகம் "ஏம்பா தம்பி உனக்கு வேற வேலை வெட்டி இல்லையா இப்படி கல்லை குளத்துல போடறியே அப்படின்னு கேள்வி கேட்டு பார்த்தாங்க " அவன் அவர்கள் இப்படி கேட்பதை கண்டுக்காம ஒன்னு ரெண்டு அப்படின்னு எண்ணிக்கிட்டே மீண்டும் கல்லை குளத்துல போட ஆரம்பித்தான் இவன் இப்படி குளத்துல கல்லை போடறதும் வழியில் போறவங்க கேள்வி கேட்பதும் அவன் ஒன்னு ரெண்டுன்னு எண்ணுறதும் இதை எல்லாம் ரொம்ப நேரமா தூரத்தில் இருந்து பார்த்துகிட்டே இருந்து அவன் " தம்பி நான் கேட்கிறேன்னு தப்ப நினைக்காதே இப்படி இவ்வளவு கல்லை வைச்சு குளத்துல ரொம்ப நேரமா போடுறியே உனக்கு வேற வேலையே இல்லையா நீ தப்ப நினைக்கிலன்ன ஏன் இப்படி பண்றேன்னு சொல்ல முடியுமா ?"அப்படின்னு கேட்டான் ரொம்ப நேரமா பேசாம இருந்த அவன் சொன்னான் "இந்த உலகத்தில் யாரும் வெட்டின்னு செய்றது இல்லை அவன் அவன் செய்ற வேலை பற்றி அவனுக்கு தெரியும் . எனக்கு தெரிஞ்சு உலகத்திலே வெட்டி வேலை அப்படின்னு சொன்ன அடுத்தவன் என்ன செய்றான் ஏன் செய்றான் அப்படின்னு ஆராய்ச்சி செய்றது கேள்வி கேட்கிறதே வேலையா இருக்கறவனை சொல்வேன் அப்படிப்பட்ட ஆட்கள் எதனை பேர் இங்கே இருக்காங்கன்னு எண்ணி பார்த்தேன்" அப்படின்னு சொன்னான் அடுத்தவன் செய்றது எல்லாம் வெட்டி வேலை என்று நினைத்து கேள்வி கேட்டு நேரத்தை வீனாக்குவதே மிக பெரும் வெட்டி வேலை சும்மா டைம் பாஸ் கதை படித்து விட்டு திட்டதிங்கோ Re: சும்மா ஒரு நீதி கதை by தமிழ்த்தோட்டம் (யூஜின்) on Tue May 03, 2011 9:16 pm கதையை விட நீதி நல்லா இருக்கே


கடந்த சில ஆண்டுகளில், சீனப் பண்பாட்டு அமைச்சகம், நிதியுதவியை அதிகரித்து, கிராமப்புறங்களில் பரவியுள்ள பல்வகை வாய் வழி இலக்கியம், நாட்டுப்புற இசை நாடகம் உள்ளிட்ட பொருள் சாராப் பண்பாட்டு மரபுச் செல்வங்களைப் பாதுகாத்துள்ளது. மறுபுறம், கிராமவாசிகள் நகரங்களில் குடிபெயர்ந்துள்ளனர். அதிகமான விளை நிலங்கள் பயன்படுத்தப்படவில்லை. கிராமப்புறத்தில் உருவாகிய பெரும்பாலான பாரம்பரியப் பண்பாடு அதன் ஆனி வேரை இழந்துள்ளது. பாரம்பரியப் பண்பாடு மீதான பாதுகாப்பு அதிக பயன்களைப் பெறவில்லை. இது பற்றி பேசுகையில் கிராமப்புறப் பண்பாட்டைப் பாதுகாக்க, கிராமக் கொள்கையின் ஒட்டுமொத்த சீர்திருத்தத்தைச் சார்ந்திருக்க வேண்டும் என்று சீன மக்கள் அரசியல் கலந்தாய்வு மாநாட்டின் தேசியக் கமிட்டி உறுப்பினரும், சிங்குவா பல்கலைக்கழகத்தின் மானிடவியல் துறைப் பேராசிரியருமான வாங் ஹூய் கருத்துத் தெரிவித்தார். 2003ஆம் ஆண்டு சீனாவின் குன் ச்சு இசை நாடகம், கு சின் என்னும் சீனாவின் மிக பழமை வாய்ந்த இசைக் கருவி ஆகியவை, யுனேஸ்கோ அமைப்பால், "மனித குலத்தின் வாய் வழி மற்றும் பொருள் சாராப் பண்பாட்டு மரபுச் செல்வப் பட்டியலில்" சேர்க்கப்பட்டன. இது சீன மக்களிடையே சீனப் பண்பாடு மீதான பேரார்வத்தை எழுப்பியுள்ளது. பண்பாட்டு மரபுச் செல்வப் பாதுகாப்பு மீதான சீன அரசின் ஒதுக்கீட்டு அதிகரிப்பை இது குறிப்பிட்ட அளவில் தூண்டியுள்ளது. கடந்த சில ஆண்டுகளில், பண்பாட்டு மரபுச் செல்வப் பாதுகாப்புக்கான சீன அரசின் ஒதுக்கீட்டுத் தொகை, மடங்குகளாக அதிகரித்துள்ளது. தொடர்புடைய சட்டங்கள் வெளியிடப்பட்டு, தொடர்புடைய கொள்கைகள் நடைமுறைக்கு வந்துள்ளன. பொருள் சாராப் பண்பாட்டு மரபுச் செல்வப் பாதுகாப்பு துறையில் இது பற்றி அறிந்து கொள்ளலாம், 2011ஆம் ஆண்டு ஜுன் திங்கள் முதல் நாள், "பொருள் சாராப் பண்பாட்டு மரபுச் செல்வச் சட்டம்" நடைமுறைக்கு வரத் துவங்கியது. 2010ஆம் ஆண்டு வரை, பொருள் சாராப் பண்பாட்டு மரபுச் செல்வப் பாதுகாப்புக்கு சீன மத்திய அரசு சுமார் 170 கோடி யுவானை ஒதுக்கீடு செய்திருந்தது. 2012ஆம் ஆண்டுக்கு பின், பொருள் சாராப் பண்பாட்டுப் பாதுகாப்பாக ஆண்டுதோறும் 60 லட்சம் முதல் ஒரு கோடி யுவான் வரையான உதவித்தொகையை ஒதுக்கீடு செய்யும் என்று குவாங் சி சுவாங் இனத் தன்னாட்சி பிரதேசம், ஹு நான் மாநிலம் உள்ளிட்ட பத்துக்கு அதிகமான மாநில அரசுகள் தெரிவித்துள்ளன. தேசிய நிலை, மாநில நிலை மற்றும் நகர நிலை பொருள் சாராப் பண்பாட்டு மரபுச் செல்வ வாரிசுகள் தொடர்புடைய கொள்கையின் ஆதரவுடன், ஆண்டுதோறும் 5000 முதல் 20 ஆயிரம் யுவான் வரையான உதவித்தொகையைப் பெறலாம்.


text: குத்து விளக்குக் கோலம் 38 புள்ளிகளை உயரமாகக் கொண்டு வரையப்பட்டுள்ளது. எனினும் இந்த எண்ணிக்கை கட்டாயமல்ல. அவரவர் விருப்பத்துக்கு ஏற்றபடி அழகாயிருக்கத்தக்க வகையில் இந்த எண்ணிக்கையை மாற்றிக்கொள்ளலாம். பல்வேறு முறைகளில் குத்துவிளக்கு வடிவத்தைக் கோலத்தில் கொண்டுவரமுடியும். இந்துப் பண்பாட்டில் குத்து விளக்கு குத்து விளக்கு, இந்துப் பண்பாட்டில் ஒரு மங்களகரமான பொருளாகக் கருதப்படுகிறது. முக்கியமான பாரம்பரிய நிகழ்ச்சிகளில், விருந்தினர்களை வரவேற்பதற்கும், அந் நிகழ்வுகளைத் தொடங்கி வைப்பதற்கும் குறியீடாகக் குத்துவிளக்கேற்றி வைத்தல் வழக்கம். குத்துவிளக்கு வடிவம் இதனால் மேற்படி மங்களகரமான நிகழ்ச்சிகளில் கோலமிடுவதற்குக் குத்துவிளக்கு வடிவம் பொருத்தமாக அமையும். இவற்றையும் பார்க்கவும் கோலம் கோலங்கள் - சில மாதிரிகள் மேற்கோள் கோலங்கள்


text: வெண்பா மரபுச் செய்யுள் வகைகளுள் ஒன்றாகும். தமிழில் மரபுப் பாக்கள், ஒலிப்பியல் அடிப்படையில் அடி, சீர், அசை முதலியவற்றைக் கொண்டு வகை பிரிக்கப்பட்டுள்ளன. அவற்றுள் ஆசிரியப்பா, வெண்பா, கலிப்பா, வஞ்சிப்பா என்பன பரவலாக ஆளப்பட்டுள்ள பழம் பெரும் பாவினங்கள். வெண்பாவினை வன்பா என்றும், ஆசிரியப்பாவினை மென்பா என்றும், கலிப்பாவினை முறற்கை என்றும் வழங்குவர். அவற்றுள் வெண்பா என்னும் வகையில் ஒவ்வொரு பாடலும் இரண்டு முதல் பன்னிரண்டு அடிகள் வரை கொண்டிருக்கும். வெண்பாக்களுக்கான யாப்பிலக்கணம் ஒரு கட்டுக்கோப்பான இடம் சாரா இலக்கணம் என்று நிறுவப்பட்டுள்ளது. இலக்கணம் வெண்பாவின் பொது இலக்கணம்: ஈற்றடி முச்சீராய் ஏனைய அடிகள் நாற்சீராய் வரும் . இயற்சீர் ( மாச்சீர், விளச்சீர்), வெண்சீர் (காய்ச்சீர்) வரும். பிற சீர்கள் வாரா. இயற்சீர் வெண்டளையும் (மாமுன் நிரை, விளமுன் நேர்) வெண்சீர் வெண்டளையும் (காய்முன் நேர்) வரும். பிற தளைகள் வாரா. ஈற்றடியின் ஈற்றுச்சீர் நாள், மலர், காசு, பிறப்பு என்ற வாய்பாடுகளுள் ஒன்றுகொண்டு முடியும். செப்பலோசை பெற்று வரும் இரண்டடி முதல் 12 அடி வரை வரும் குறிப்பிடத்தக்க வெண்பா நூல்கள் தமிழ் மரபுப்பா வகைகளில் மிகப் பழைய வடிவம் என்பதால் வெண்பாவில் இயற்றப்பட்டுள்ள நூல்கள் (அல்லது) தொகுப்புகளின் எண்ணிக்கை மிகுதி. ஒரு சிலவற்றை இங்கே குறிப்பிடலாம். திருக்குறளின் ஆயிரத்து முன்னூற்று முப்பது குறட்பாக்களும் வெண்பாக்களே. அவை வெண்பாக்களுள் ஏழு சீர்களே கொண்டு ஈரடியில் உள்ள குறள் வெண்பா வகையைச் சார்ந்தவை. நாலடியார் அல்லது நாலடி நானூறு என்பது நானூறு வெண்பாக்களால் ஆனதும், திருக்குறளை ஒத்ததுமான நீதிநூல் வகையைச் சேர்ந்தது. முத்தொள்ளாயிரம் என்பது வெண்பாக்களால் ஆன, காலத்தால் மிகவும் முற்பட்ட தொகை நூல். கிடைத்திருக்கும் 109 வெண்பாக்களில் மிகப் பெரும்பான்மையும் (ஏறத்தாழ முழுமையும்) நேரிசை வெண்பா வகையைச் சேர்ந்தவை. நள வெண்பா மற்றுமொரு வெண்பாவாலான நூலாகும். நீதி வெண்பா மற்றுமொரு வெண்பாவாலான நூலாகும். திருப்பாவை திருவெம்பாவை ஆகியவை வெண்பா யாப்பில் வாரா என்ற போதிலும் முற்றிலும் வெண்டளையாக அமைந்து 'ஏலோர் எம்பாவாய்' என்ற ஈற்றுச் சீர்களை நீக்கினால், 'பாரோர் புகழப் படிந்து' போன்ற முச்சீர்களால் கச்சிதமாக அமைந்த பஃறொடை வெண்பா யாப்புக்கு முற்றிலும் பொருந்தியிருப்பதைக் காணலாம். மூதுரை என்ற நூலில் முப்பது வெண்பாக்கள் உள்ளன. ஒவ்வொரு வெண்பாக்களும் தனித்தனிக் கருத்துகளை வெளிப்படுத்துகின்றன. இதில் நேரிசை வெண்பாக்களும், இன்னிசை வெண்பாக்களும் உள்ளன. நல்வழி என்பது 40 நேரிசை வெண்பாக்களில் அறக்கருத்துக்களைக் கொண்ட நூலாகும். இவற்றைத் தவிர, பலவகையான வெண்பாக்களில் அமைந்துள்ள பழைய/புதிய தமிழ் நூல்கள் ஏராளமானவை. வகைகள் குறள் வெண்பா சிந்தியல் வெண்பா நேரிசை வெண்பா இன்னிசை வெண்பா பஃறொடை வெண்பா கலிவெண்பா வேறு வகைப் பிரிவு இந்த வேறு வகை வெண்பாக்களைக் குறிப்பிடும் இலக்கணப் பாடல்கள் இரண்டு தரப்பட்டுள்ளன. செப்பல் வெண்பா வெண்கூ வெண்பா அகவல் வெண்பா வெண்பா (தழுவல்) தமிழ் மரபுக் கவிதைகளின் அடிப்படைக் கூறுகள் உயிர் எழுத்துகளும், உயிர்மெய்யெழுத்துகளும் தத்தம் ஒலி அளவுகளைப் பொருத்துக் குறில் அல்லது நெடில் என வழங்கப்படுகின்றன. குற்றெழுத்து மற்றும் நெட்டெழுத்துகளின் அடுக்குகளை அசைகளாக வகுத்துள்ளனர். அசை என்பது முழுச்சொல்லாக இருக்க வேண்டும் என்பதல்ல, சொல்லின் பகுதிகளாகவும் இருக்கலாம். நேரசை மற்றும் நிரையசை என்று அசைகள் இரண்டு வகையாகும். குறிலோ நெடிலோ தனித்தோ ஒற்றடுத்தோ (ஒற்று = புள்ளி வைத்த எழுத்து) வருதல் நேரசையாகும். எடுத்துக்காட்டாக நேர், என், நீ, தேன் முதலான சொற்கள் நேரசைச் சொற்கள். இவ்வாறில்லாது இருகுறிலிணைந்து வருதலும், குறிலுக்குப் பின் நெடிலிணைந்து வருதலும், அல்லது இவை இரண்டும் ஒற்றடுத்து வருதலும் நிரையசையாகும். நிரை, படம், புறா முதலான சொற்கள் நிரையசை யாகும். ஒலிப்பியல் அடிப்படையில் அசைகளே கவிதைகளின் அடிப்படைக் கூறுகளாவன. வசதிக்காக அசைகள் பின்வருமாறு பெயரிடப்படுகிறது. {| class="wikitable" |- |நேர்நேர் |தேமா |- |நிரைநேர் |புளிமா |- |நேர்நிரை |கூவிளம் |- |நிரைநிரை |கருவிளம் |- |நேர்நேர்நேர் |தேமாங்காய் |- |நேர்நேர்நிரை |தேமாங்கனி |- |நேர்நிரைநேர் |கூவிளங்காய் |- |நேர்நிரைநிரை |கூவிளங்கனி |- |நிரைநேர்நேர் |புளிமாங்காய் |- |நிரைநேர்நிரை |புளிமாங்கனி |- |நிரைநிரைநேர் |கருவிளங்காய் |- |நிரைநிரைநிரை |கருவிளங்கனி |- |} அசைகளின் தொடர் சீர் எனப்படும். சீர்கள் ஒன்றன்பின் ஒன்றாக வருதலால் தளைகள் உண்டாகும். மேற்கோள் விளக்கம் வெண்பாவுக்கான யாப்பிலக்கணம் யாப்பிலக்கண நெறிமுறைகள் மிகவும் கட்டுக்கோப்பானவை என்றும் அதனால் அவற்றை ஓர் இடம் சாரா இலக்கண முறையில் எழுத முடியும் என்றும் நிறுவப்பட்டுள்ளது. அந்நெறிமுறைகள் பின்வருவன: சீர்களுக்கான நெறிகள் வெண்பா ஈரசைச் சீர்களான மாச்சீரையும், விளச்சீரையும் பெற்று வரும். மூவசைச் சீர்களில் காய்ச்சீர் மட்டுமே வெண்பாவில் வரும்; கனிச்சீர் வராது. நிலைமொழியீற்றசையைப் பொருத்து வருமொழி முதலசை அமைய வேண்டுமென வலியுறுத்தும் தளை நெறிகள் வெண்பாவுக்கான தளைகள் இயற்சீர் வெண்டளை மற்றும் வெண்சீர் வெண்டளை ஆகும். இயற்சீர் வெண்டளை - நிலைமொழி ஈற்றில் மாச்சீர் வர வருமொழி முதலில் நிரையசையே வர வேண்டும்; நிலைமொழி ஈற்றில் விளச்சீர் வர வருமொழி முதலில் நேரசையே வர வேண்டும். வெண்சீர் வெண்டளை - நிலைமொழி ஈற்றில் காய்ச்சீர் வர வருமொழி முதலில் நேரசையே வர வேண்டும். வெண்பா செப்பலோசை பெற்று வரும். வெண்பாவுக்கான மேலே தரப்பட்டுள்ள யாப்பிலக்கண நெறிகளுக்கு இணையான இடம் சாரா இலக்கணம் பின்வருமாறு: {| class = “wikitable” |- |align="right"|<வெண்பா> |→ |<அடி>{1,11}<ஈற்றடி> |- |align="right"|<அடி> |→ |<சீர்> <சீர்> <சீர்> <சீர்> |- |align="right"|<ஈற்றடி> |→ |<சீர்> <சீர்> <ஈற்றுச்சீர்> |- |align="right"|<சீர்> |→ ||<ஈரசை> | <மூவசை> |- |align="right"|<ஈற்றுச்சீர்> |→ ||<நாள்> | <மலர்> | <காசு> | <பிறப்பு> |- |align="right"|<ஈரசை> |→ ||<தேமா> | <புளிமா> | <கருவிளம்> | <கூவிளம்> |- |align="right"|<மூவசை> |→ ||<தேமாங்காய்> | <புளிமாங்காய்> | <கூவிளங்காய்> | <கருவிளங்காய்> |- |align="right"|<தேமா> |→ |<நேர்> <நேர்> |- |align="right"|<புளிமா> |→ |<நிரை> <நேர்> |- |align="right"|<கருவிளம்> |→ |<நிரை> <நிரை> |- |align="right"|<கூவிளம்> |→ |<நேர்> <நிரை> |- |align="right"|<தேமாங்காய்> |→ |<தேமா> <நேர்> |- |align="right"|<புளிமாங்காய்> |→ |<புளிமா> <நேர்> |- |align="right"|<கருவிளங்காய்> |→ |<கருவிளம்> <நேர்> |- |align="right"|<கூவிளங்காய்> |→ |<கூவிளம்> <நேர்> |- |align="right"|<நாள்> |→ |<நேர்> |- |align="right"|<மலர்> |→ |<நிரை> |- |align="right"|<காசு> |→ |<நேர்> <நேர்> |- |align="right"|<பிறப்பு> |→ |<நிரை> <நேர்> |- |align="right"|<நேர்> |→ ||<குறில்> | <நெடில்> | <நேர்> <ஒற்று> |- |align="right"|<நிரை> |→ ||<குறில்> <குறில்> | <குறில்> <நெடில்> | <நிரை> <ஒற்று> |- |align="right"|<குறில்> |→ |{குறுகிய ஒலியுடைய உயிர் எழுத்து அல்லது உயிர்மெய் எழுத்து} |- |align="right"|<நெடில்> |→ |{நெடிய ஒலியுடைய உயிர் எழுத்து அல்லது உயிர்மெய் எழுத்து} |- |align="right"|<ஒற்று> |→ |{மெய்யெழுத்து} |- |} தளைகளுக்கான இலக்கண நெறிகள்: <code> இயற்சீர் வெண்டளை (மா முன் நிரை, விள முன் நேர்) <வெண்பா> → <X> | <Y> <X> → <தேமா> <Y> <X> → <கூவிளம்> <X> <Y> → <புளிமா> <Y> <Y> → <கருவிளம்> <X> <X> → <நாள்> | <காசு> <Y> → <மலர்> | <பிறப்பு> வெண்சீர் வெண்டளை (காய் முன் நேர்) <X> → <தேமாங்காய்> <X> <X> → <கூவிளங்காய்> <X> <Y> → <புளிமாங்காய்> <X> <Y> → <கருவிளங்காய்> <X> </code> எடுத்துக்காட்டு ஒரு திருக்குறள் உடுக்கை இழந்தவன் கைபோல ஆங்கே இடுக்கண் களைவதாம் நட்பு. ஜி.யூ.போப் அவர்களின் ஆங்கில மொழிபெயர்ப்பு: "As hand of him whose vesture slips away, Friendship at once the coming grief will stay. (True) friendship hastens to the rescue of the afflicted (as readily) as the hand of one whose garment is loosened (before an assembly)."'' குறிப்புகளும் மேற்கோள்களும் வெளி இணைப்புகள் தமிழ்க் கணிமை நிரல் எடுத்துக்காட்டுக்கள் உள்ள கட்டுரைகள்


கலைப்பார்வையா? காமப்பார்வையா? | சித்திரவீதிக்காரன் Posted: பிப்ரவரி 1, 2012 in நான்மாடக்கூடல், பார்வைகள், பகிர்வுகள், மதுரையில் சமணம் யானைமலை எங்கள் உயிர். யானைமலை எங்கள் தெய்வம். யானைமலை எங்கள் அரண். யானைமலை எங்கள் தொன்மம். யானைமலை எங்கள் வரலாறு. யானைமலை எங்கள் அடையாளம். யானைமலை எங்கள் உலகம். மதுரை மலைகள் சூழ்ந்த மாநகரம். இந்த ஊரில் நீங்கள் எந்தத் திசையில் பயணித்தாலும் ஒரு பெரிய மலையைப் பார்க்கலாம். யானைமலை, நாகமலை, அழகர்மலை, திருப்பரங்குன்றம், சமணமலை என நாலாபக்கமும் மலைகளை அரணாகக் கொண்டு அமைந்த உலகின் தொன்மையான நகரம், நம்ம மதுரை. மலைகளெல்லாம் மதுரைக்கு அழகாக, அரணாக இருப்பதாக எண்ணி மகிழ்ந்து கொண்டிருக்கும் வேளையில் யானைமலையை ‘சிற்பநகரம்’ என்ற கலைப்பார்வையோடு ஒரு குழு பார்க்க மனதில் கலக்கம் ஏற்பட்டது. செவனேன்னு படுத்து மதுரையைப் பார்த்துக்கொண்டிருக்கும் யானையை எழுப்பி நிப்பாட்ட போறாங்ஙளாம். மேலும், நிறைய சிற்பங்கள் செய்து இந்த மலைப்பகுதியையே சிற்ப நகரமாக்க போறாங்ஙளாம். நகரமாக்கப்போறாங்ஙளா, நரகமாக்கப் போறாங்ஙளான்னு தெரியல. மதுரையை கோயில்மாநகரம் என்றும் அழைப்பார்கள். சிற்பநகரக்குழுவினர்க்கு இங்கு எவ்வளவு பழமையான கோயில்கள், தர்காக்கள், தேவாலயங்கள், குடைவரைகள் உள்ளன தெரியுமா? எத்தனை ஆயிரம் சிற்பங்கள் மதுரையில் இருக்கின்றன தெரியுமா? மதுரை மீனாட்சியம்மன் கோயில் தெற்குகோபுரத்தில் மட்டும் ஆயிரக்கணக்கான சிலைகள் உள்ளன. பிறைபோல அழகாக வளைந்திருக்கும் அந்தக்கோபுரத்தை ரசித்துப்பார்க்கவே ஒரு ஆயுள் போதாது. அதைவிடவா சிற்ப நகரில் சிற்பம் அமைக்கப்போகிறீர்கள்? மீனாட்சியம்மன் கோயில், கூடல்அழகர் பெருமாள்கோயில், ஹாஜிமார் பள்ளிவாசல், இம்மையில் நன்மைதருவார் கோயில், திருமலைநாயக்கர்மஹால், சென்மேரீஸ், இடைக்காட்டூர் தேவாலயங்கள், மருதநாயகம் கான்சாகிப் தர்கா, கோரிப்பாளையம் தர்கா, திருப்பரங்குன்றம், திருமாலிருஞ்சோலை, திருமோகூர், திருவாதவூர், நரசிங்கம் கோயில்கள், பத்திற்கும் மேற்பட்ட குன்றுகளில் காணப்படும் சமணச்சிற்பங்கள், குதிரையில் அமர்ந்திருக்கும் காவல்தெய்வங்கள் என மதுரையில் எவ்வளவோ பழமையான சிலைகளைக் கொண்ட இடங்கள் உள்ளன. இதையெல்லாம் பார்த்து சலித்துவிட்டதா? பார்க்கப் பிடிக்கவில்லையா? சிற்பநகரம் அமைக்கும்போது யானைமலையில் இருந்து கிடைக்கும் கிரானைட்டுகள் பல ஆயிரம் கோடி ரூபாய்க்கு போகுமாம். இப்பொழுதுதான் இவர்களது ‘கலைப்பார்வை’ தெளிவாக நமக்குத் தெரிகிறது. உதாரணமாக, நான் படுத்துக்கிடந்தால் ஆறடி. நின்றால் ஒரு அடியே அதிகம். மூன்று கிலோமீட்டர் நீளத்தில் படுத்திருக்கும் யானையை எழுப்பி நிற்க வைத்தால் அரைகிலோமீட்டரில் அடங்கிவிடும். மீதியை அறுத்து வெளிநாடுகளுக்கு ஏற்றுமதி செய்யலாம். இது கலைப்பார்வையா? காமப்பார்வையா? காமாலைப்பார்வையா? தொ.பரமசிவன் அய்யா மதுரை புத்தகத்திருவிழாவில் ‘உலகமயமாக்கல்’ குறித்த உரையில் சொன்ன வரிகள்தான் ஞாபகம் வருகிறது. உலகமயமாக்கல் என்ற சொல்லே எனக்குப் புரியவில்லை. உலகை எப்படி உலகமயமாக்குவது? மதுரையை எப்படி மதுரை மயமாக்குவது? மதுரையை வண்ணமயமாக்கவேண்டும், ஒளிமயமாக்கவேண்டும் என்று சொல்லுங்கள். புரிகிறது. ஆனால், உலகமயமாக்கம் என்ற சொல்லே நமக்கு புரியவில்லை. நம் ஆட்சியாளர்கள் நமக்கு அளித்த நன்கொடையிது. நானும் அதைத்தான் கேட்கிறேன். யானைமலையை எப்படி யானைமலையாக்குவது? யானைமலையை இப்போது பார்க்கும் போது குதிரை போலவா தெரிகிறது? எங்கிருந்து பார்த்தாலும் அழகாக யானை போலத்தானே தெரிகிறது? இயற்கையாகவே யானை போல அமைந்த மலை அதிசயமா? அல்லது நாமாக செதுக்கி யானை மாதிரி மாற்றி வைக்கும் மலை அதிசயமா? யானைமலையை சிற்பநகராக மாற்றினால் வெளிநாட்டுக்காரர்களெல்லாம் வீடுவாசல் துறந்து, மறந்து இந்தியா வந்து விடுவார்களா என்ன? சிற்பநகரம் அமைந்தால் சுற்றுலா பெருகும்! பொருளாதாரம் உயரும்! மக்கள் வாழ்க்கை மேம்படும்! கலைகள் வளரும்! சிற்பிகள் மகிழ்வர்! உலகமே வியக்கும்! என சிற்பநகரக்குழுவினர் சொல்வதைப் பார்த்தால் இவர்கள் சிற்பிகளா? ஜோசியக்காரர்களா? என்ற சந்தேகம் எனக்கு வருகிறது. கிரானைட் தொழில் வளரும், பணக்காரர்கள் இன்னும் பணக்காரர்கள் ஆவார்கள் என்று சொல்லுங்கள் நம்புகிறேன். எப்போதுமே மத்தியஅரசு, மாநிலஅரசுதான் நமக்கு இம்சையைக் கொடுக்கும். பேரைக் காப்பாற்ற தஞ்சாவூரிலிருந்து அரசு என்ற சிற்பி கிளம்பியிருக்கிறார். கலைப்பார்வை கொண்ட அவரிடம் சில கேள்விகள்: உங்க தஞ்சாவூரில் பிரகதீஸ்வரர்கோயில், கங்கைகொண்ட சோழபுரம், தாராசுரம் கோயில் எல்லாம் யுனெஸ்கோ பாரம்பரிய சின்னங்களாக அங்கிகரித்த கோயில்கள் என நினைக்கிறேன். அங்கெல்லாம் சிற்பங்களைப் பார்க்க தினமும் எத்தனை ஆயிரம் பேர் வருகிறார்கள்? வருபவர்கள் சிற்பங்களை ரசித்துப் பார்க்கிறார்களா? இல்லையென்றால் பிரதோஷத்துக்கு வாங்கிய பாலை நந்தி மீது ஊற்றிவிட்டு கொடுக்கிற திருநீறு, குங்குமத்தை கோயில் சுவற்றில் போட்டு போகிறார்களா? ஏன் கேட்கிறேன் என்றால் மதுரை மீனாட்சியம்மன் கோயிலுக்குள் பலநூற்றாண்டுகளைச் சேர்ந்த சன்னதிகள், சிற்பங்கள் எல்லாம் உள்ளன. அவற்றையே யாரும் தனியாக வியந்து பார்த்து நான் பார்த்ததில்லை. வரிசையில் நின்று மீனாட்சியையும், சொக்கநாதரையும் பார்த்தோமா, தெப்பக்குளத்துக்கிட்ட உட்கார்ந்து ஒரு போட்டோ எடுத்தோமான்னு வந்து போறவங்கதான் அதிகம். அதனால் உங்க கலைப்பார்வையை காலம் கடந்து காட்டாதீர்கள். இந்தக் காலத்தில் கலைகளுக்கெல்லாம் மதிப்பு குறைவுதான். உலகக்கோப்பையை வென்ற இந்தியஅணிக்கு எத்தனை கோடிகள் கொடுக்கப்பட்டன – ஆளாளுக்கு போட்டிபோட்டு கோடிகோடியாக கொட்டிக் கொடுத்தார்கள். பத்தாண்டுகளாக உழைத்து மதுரையின் வரலாற்றை நாவலாகப் பதிவுசெய்த ‘காவல்கோட்டம்’ நூலாசிரியர் சு.வெங்கடேசனுக்கு சாகித்யஅகாடமி வெறும் ஒருலட்சம்தான் பரிசு தருகிறது. குடும்பத்தோடு டெல்லி போய் வாங்கிவரவே பத்தாது. சினிமாவில் ஒரு பாடலுக்கு ஆடுவதற்கு ஒரு நடிகைக்கு பல கோடிகள் கொடுக்கப்படுகிறது. நாட்டுப்புறக்கலைஞர்கள் நாக்குத்தள்ள ஆடினாலும் மாதம் நாலாயிரம் ரூபாய் சம்பாதிக்க முடியுமா? இங்க வந்து கலைப்பார்வை அப்படி இப்படின்னு சொன்னா நகைச்சுவையா இருக்கு. சதுரங்கம் விளையாடும் போது ராஜாவை நோக்கி குறிவைக்கப்பட்டால்கூட எனக்கு கோபம் வராது. யானையை வெட்டுவது போல் காய்நகர்த்தப்பட்டால் என்னுடைய ஆட்டமே மாறிவிடும். அந்தளவு யானை மேலான காதல் அதிகம். ஜெயமோகனின் ‘மத்தகம்’ என்னும் குறுநாவல் பற்றிய பதிவில் கூட யானையைக் குறித்துதான் அதிகம் எழுதியிருக்கிறேன். எங்க அண்ணனுடன் ஒருநாள் பேசிக்கொண்டிருக்கும்போது பெரும்பாலான மலைகளைப் பார்க்கும்போது யானை மாதிரி இருப்பதாகச் சொன்னேன். எங்க அண்ணன் யானையைப் பார்க்கும் போது மலை மாதிரிதானே இருக்குன்னு சொன்னாரு. அந்த மாதிரி திருப்பரங்குன்றமலைகூட ரயில்நிலையம் பக்கமிருந்து பார்க்கும்போது யானை நிற்பது மாதிரிதானிருக்கு. இனி நிக்கிற யானையைப் படுக்கவச்சா கிரானைட்டு கிடைக்கும்ன்னு யோசிப்பாங்ஙளோன்னு பயமா வேற இருக்கு. மதுரையில் நரியைப் பரியாக்கி, பரியை நரியாக்கும் திருவிளையாடல்களை எல்லாம் நிகழ்த்த சிவன் இருக்கிறார். அவர்தான் கல்லை ‘கரி’யாக்கியதாகவும் திருவிளையாடல்புராணம் கூறுகிறது. ஊருக்கு ஒரு சிவன் போதும். ஒரே காலில் ஆடிக்கொண்டிருக்கிறாரே என்று வருந்திய பாண்டியனுக்காக சிவன் கால்மாறி ஆடிய வெள்ளியம்பலம் மதுரைதான். சிவனே நின்னா கால்வலிக்கும்ன்னு வருத்தப்படுற ஊர்ல செவனேன்னு படுத்திருக்கிற யானையை நிப்பாட்டப்போறோம்ன்னு சொன்னா எப்படியிருக்கும்? கோயில்ல இருக்கிற யானையையே காட்டில் கொண்டுபோய் புத்துணர்வு முகாம் நடத்திக்கொண்டிருக்கும் போது சும்மா படுத்திருக்கிற யானைய எழுப்பி மதம் பிடிக்க வச்சுறாதீங்க. படத்துல உள்ள கருப்புச்சாமி ஆனையூர்க்காரரு! யானைமலையை நோக்கித்தான் பார்த்துக்கிட்டிருக்காரு! கருப்பா ஆனைமலைய பத்திரமா பாத்துகப்பா! 10:34 பிப இல் பிப்ரவரி 1, 2012 மதுரையைப் பற்றிப் பல தகவல்கள் ! அருமையான பதிவு ! கருப்புச்சாமி காப்பாத்துப்பா ! நன்றி நண்பரே ! 10:40 பிப இல் பிப்ரவரி 1, 2012 awareness must be given to people regarding dis... 5:31 முப இல் பிப்ரவரி 2, 2012 அன்பின் சித்திர வீதீக்கார, யானையின் மீது வைத்திருக்கும் அன்பும் பாசமும் – யானை மலையின் ,மீது வைத்திருக்கும் அலாதிப்பிரியமும் மனதைக் கவர்கிறது. உண்மை – கலைப்பார்வை அல்ல – காமப் பார்வை தான். கோடி கோடியாகச் சேர்க்க அலையும் கூட்டத்தின் சிந்தனை தான் . மதுரையில் இல்லாத சிற்பங்களா ? சிற்ப நகரம் மதுரைக்குத் தேவையற்ற ஒன்று. கோபம் கொப்பளிக்க எழுதப்பட்ட பதிவு நன்று. இதனைத்தொடர்ந்து சுரேஷ் கண்ணன் ஜெய மோகன் என்று சென்று பார்த்தேன். மததகம் புத்தகம் உன்னிடம் இருந்தால் தருக. மீனாட்சி அம்மன் கோவிலுக்கு வருபவர்கள் சிறப்க் கலையினை இரசிக்கும் மன நிலையில் இல்லை. நேரமில்லை – கூட்டம் இரசிக்க அனுமதிப்பில்லை. உலகக் கோப்பையினை வென்றவர்களுக்குக் கோடி கோடியாகக் கொட்டுவதும் நாட்டுப்புறக் கலைஞர்கள் படும் பாடும் ..........சாகித்திய அகடமி கொடுத்த ஒரு இலட்சமும் ......... ஒன்றும் செய்ய இயலாது. ப்லவேறு துறைக்ளை ஒப்பு நோக்குவதில் பயனில்லை, கோபமும் ஆதங்கமும் புரிகிறாது நண்பா ...... யானை மலையினை நோக்கிப் பார்த்துக் கொண்டிருக்கும் ஆனையூர்க்கார கருப்புசாமி பார்த்துக்கொள்வார். 9:49 முப இல் பிப்ரவரி 3, 2012 அடுத்து என்ன? நாக மலை படம் விரிக்கும்; பசுமலை பால் கறக்குமா? இந்த சிற்ப நகர யோசனையால் உந்தப்பட்டு சில உலகளாவிய/ உள்ளூர் ஐடியாக்கள்: (1) பாலாற்றில் பத்து இருபது மீட்டருக்கு பசும்பாலையே ஆறாக ஓடவைப்பது (மீதியை நாங்கள் எடுத்துக்கொள்வது) (2) அடிவானத்தை மறைத்து ஓவிய நகரம் உருவாக்குவது (3) உடனடி செயல்திட்டம்: எங்கள் ஊர் கண்மாய் ஒரு முன்னூறு ஏக்கர் இருக்கும் (150சி போகும்). ஒரு ஓரத்தில் முன்னூறு அடி ஆழத்தில் ஆழ்துளைக் கிணறு அமைத்து ஆண்டு முழுவதும் நீர் தருவது (மீதி நிலத்தை நாங்கள் எடுத்துக்கொள்வது). இந்த செலவுக்கு ஊர்க்காரர்கள் பணம் தரத் தேவையில்லை. செயல்படுத்த விருப்பம் உள்ளவர்கள், மணலோ, மார்பிளோ, மன்னார்குடியோ, மயிலாப்பூரோ – ஏதாவது ஒரு மாஃபியா தொடர்புகொள்ளவும். ஏன் நம்மூர் சிற்பிகளும், விஞ்ஞானிகளும், நிபுணர்களும் மட்டும் இப்படி? இந்த “சிற்பி” இருபத்தைந்தாயிரம் கோடியில் ஆயிரம்கோடியை ஆனைமலைவாசிகளுக்கு அள்ளி வீசி வள்ளலாகிறார். அப்துல்கலாம் என்ற “விஞ்ஞானி” இருநூறு கோடிக்கு கூடங்குளத்தில் காகிதப் புறா பறக்கவிட்டு “உலை நல்லது” என்று 100% உத்தரவாதம் தருகிறார். இங்கு விட்டது போதாதென்று இலங்கைக்கும் சென்று மலைப்புறா, நிலப்புறா, கடல்புறா என கலர்கலராய் புறாவிடுகிறார். பேச்சு புறா புறா என்று. செய்வது அணுகுண்டு ஏவுகணை. பிறகு யாரோடு சேர்வார்? ராமஸ்வாமி அய்யர் என்றொரு “நிபுணர்” ஒப்பந்தத்தில் ஓட்டை என்று சொல்லி பெரியாற்று நீரை தமிழர்கள் மறந்துவிடவேண்டும் என்கிறார். இதுபோக பசுமை புரட்சியின் ஒன்றுவிட்ட சித்தப்பா, “நடுநிலை” அரசியல் விமர்சகர், ஹார்வர்ட் மேனாள் பேராசிரியர், இதழியல் அறப்போதகர் என இவன்ய்ங்க தொல்லை தாங்க முடியல. தமிழர்கள் எல்லாம் எங்களை மாதிரி பாமரர்களாய் இருந்து தொலைஞ்சாத்தான் எங்க உயிருக்கே உத்தரவாதம்போல! 11:06 முப இல் பிப்ரவரி 3, 2012 Thangalin intha katturaikku mikka NANRIGAL. Intha MAMADURAIYIL ethunaiyo kavanathukku varaatha MAAPERUM POKKISHANGAL ullana. Athai muthalil paathukappon anaivarukkum theriyapaduthuvom.. potruvom.. 8:00 பிப இல் பிப்ரவரி 8, 2012 11:28 முப இல் பிப்ரவரி 14, 2012 என் போலவே மதுரை மீது பாசம் வைத்திருக்கும் உங்கள் இணை மனத்தைக் கண்டு கொண்டதில் மகிழ்ச்சி.இனி,மதுரையைப் பற்றி நினைவு வரும்போதெல்லாம் உங்கள் வலைக்கு வந்து விடுவேன். காவல் கோட்டம் பற்றித் தொடர்ந்து எழுதவிருக்கிறேன்.அது என்னை ஈர்த்ததற்குக் காரணமும் மதுரைதான்... என் பதிவுகளுக்கு நீங்கள் எழுதிய சிறப்பான கருத்துரைகள் கிடைத்தன.உங்கள் ஆர்வத்துக்கு மிக்க நன்றி[உங்கள் மின் அஞ்சல் தெரியாததால் இதையும் பின் ஊட்டத்தில் சேர்த்திருக்கிறேன்]..


சென்னை மாநகராட்சியின் நடமாடும் அங்காடி திட்டத்தில் பங்கேற்க விரும்பும் நிறுவனங்கள் அல்லது வணிகர்கள் அதற்கான அனுமதி சீட்டுக்காக விண்ணப்பிக்க மண்டல அலுவலகங்களை அனுகலாம் என்று சென்னை மாநகராட்சி தெரிவித்துள்ளது. இது குறித்து வெளியிட்டிருக்கும் அறிவிப்பில், சென்னை மாநகராட்சி தமிழ்நாடு வணிகர் சங்கங்களின் பேரவையோடு இணைந்து சென்னை மக்களுக்கு காய்கறி, மளிகை பொருட்கள் போன்ற அத்தியாவசிய பொருட்களை அவர்களின் வீட்டு வாசலிலேயே கொண்டு சென்று வழங்க நடமாடும் அங்காடிகளை அமைக்க முடிவு செய்துள்ளது. சென்னை மாநகராட்சி சார்பில் இந்த முயற்சிக்காக விண்ணப்பிக்கும் வணிகர்களுக்கு பதாகைகள் மற்றும் அனுமதி சீட்டுகள் வழங்கும். உங்கள் வாகனத்தில் இந்த பதாகைகளும், உங்களிடம் அனுமதி சீட்டும் இருந்தால், சென்னை மாநகருக்குள் எவ்வித இடையூறும் இல்லாமல் நீங்கள் சென்று அத்தியாவசியப் பொருட்களை நம் மக்களுக்கு வழங்க முடியும். ஆர்வமுள்ள நிறுவனங்கள் மற்றும் தனிப்பட்ட வணிகர்கள் தங்களது அனுமதி சீட்டைப் பெற அந்தந்த மாநகராட்சி மண்டல அலுவலகத்தில் விண்ணப்பிக்கலாம். மேலும் உதவிக்கு மண்டல வாரியான எண்களை தொடர்பு கொள்ளலாம் என்று தெரிவிக்கப்பட்டுள்ளது. நன்றி: தினமணி


விஸ்வரூபம் : எகிப்து பிரமிடுகள் முன்பு ஆபாச படம் எடுத்த நடிகை: கோபத்தில் எகிப்து!


நீங்கள், ரசிகராயிருப்பதற்கு நன்றிகள் சந்ரு... எனினும் விமர்சனங்களை ஏற்றுப் பழக வேண்டும்.


text: கண்ணன் () என்ற தலைப்பில் உள்ள கட்டுரைகள்: கண்ணன் - இந்துக் கடவுள் நபர்கள் சி. ஆர். கண்ணன், எழுத்தாளர் நா. கண்ணன், இணைய எழுத்தாளர் எம். கண்ணன், ஆய்வாளர் எஸ்.ஏ. கண்ணன், இயக்குனர் மதுக்கூர் கண்ணன், இயக்குனர் கண்ணன் சாத்தனார், புலவர் பி. கண்ணன், இந்திய ஒளிப்பதிவாளர் கே. கண்ணன், சிங்கப்பூர் கால்பந்து வீரர் கண்ணன் (இசையமைப்பாளர்), இந்திய இசையமைப்பாளர் கண்ணன் பாலகிருஷ்ணன் (பிறப்பு 1964), இந்திய இசைக்கலைஞர் கண்ணன் ஐயர், இந்திய திரைப்பட எழுத்தாளர், நடிகர் கண்ணன் சௌந்தரராஜன், இந்திய கணிதவியலாளர் எம். கண்ணன், இந்திய அரசியல்வாதி பி. கண்ணன் (அரசியல்வாதி), இந்திய அரசியல்வாதி ஆர். கண்ணன் (பிறப்பு 1975), இந்திய திரைப்பட இயக்குநர் எசு. பி. கண்ணன், இந்திய அரசியல்வாதி சிறீரங்கம் கண்ணன் (born 1952), இந்திய இசைக்கலைஞர் வேதம் புதிது கண்ணன், இந்திய திரைப்பட இயக்குநர் யார் கண்ணன், இந்திய திரைப்பட இயக்குனர் இசைவாணர் கண்ணன் இலங்கை இசையமைப்பாளர் குடும்பப் பெயர் பிஜு சி. கண்ணன், இந்திய திரைப்பட இயக்குனர் பீனா கண்ணன் (பிறப்பு 1960), இந்திய தொழிலதிபர் பாரதி கண்ணன் (பிறப்பு 1962), இந்திய திரைப்பட இயக்குநர் எம்பார் கண்ணன் (பிறப்பு 1975), இந்திய இசைக்கலைஞர் கனல் கண்ணன், இந்திய திரைப்பட சண்டை பயிற்சியாளர் இரவி கண்ணன் இந்திய புற்றுநோயியல் நிபுணர், பத்மஸ்ரீ விருது பெற்றவர் ரவி கண்ணன் (பிறப்பு 1953), இந்திய கணிணி அறிவியலாளர் சித்தார்த் கண்ணன், இந்திய ஒளிபரப்பாளர் இதழ்கள் கண்ணன் (இதழ்), சிறுவர் இதழ் திரைப்படங்கள் கண்ணன் வருவான் கண்ணன் என் காதலன் கண்ணன் ஒரு கைக்குழந்தை கண்ணன் கருணை ராதைக்கேற்ற கண்ணன் கலியுகக் கண்ணன் வேறு கண்ணன் இசைக்குழு கண்ணன் தேவன் மலைக் குன்று கேரளத்தில் உள்ள சிற்றூர் ஆண் தமிழ்ப் பெயர்கள்


கரோனா வைரஸ் தொற்று உலக நாடுகளில் 190 நாடுகளின் இயல்பு நிலையை பாதித்துள்ளது. இந்நிலையில் கரோனாவால் பாதிக்கப்பட்டோரின் எண்ணிக்கை நாளுக்கு நாள் அதிகரித்து வரும் நிலையில், பல்வேறு பிரபலங்கள் மற்றும் முக்கிய தலைவர்களையும் கரோனா விட்டுவைக்கவில்லை. இந்நிலையில் கடந்த மாதம் 27 ஆம் தேதி பிரிட்டன் பிரதமர் போரிஸ் ஜான்சனுக்கு கரோனா தொற்று உறுதி செய்யப்பட்டது. கடந்த பத்து நாட்களுக்கு மேலாக தீவிர சிகிச்சை பிரிவில் அனுமதிக்கப்பட்டிருந்த அவர் தற்போது கரோனாவில் இருந்து விடுதலை பெற்று, பாதிப்பிலிருந்து நலம் பெற்று தற்பொழுது வீட்டிற்கு திரும்பியதாக தகவல்கள் வந்துள்ளது.


உண்ணாவிரத போராட்டத்துக்கு தயாராகும் சுமனரத்ன தேரர் posted on September 22, 2018


கும்பல் முழுதும் குமரன் /நல்லி /போத்திஸ் /பிரம்மாண்டமாய் சரவணாஸ் /GRT என்று இருக்கும்போது .


பெற்ற பிள்ளைகளாலேயே அனாதையாக்கப்பட்ட வயோதிப தாய் – துன்புறுத்திய பிள்ளைகள் posted on August 31, 2017


இசுடீபன் டபுள்யூ. ஹெல் பிறந்த தினம் - Ntrichy.com - Tamil Magazine online Trichy News Portal, Online News Portal, 24x7 News portal இசுடீபன் டபுள்யூ. ஹெல் பிறந்த தினம் உயர் தொழில்நுட்ப உடனொளிர்வு நுண்ணோக்கி (Super Resolution Microscope) மேம்படுத்திய நோபல் பரிசு பெற்ற இசுடீபன் டபுள்யூ. ஹெல் பிறந்த தினம் இன்று (டிசம்பர் 23, 1962). இசுடீபன் டபுள்யூ. ஹெல் (Stefan W. Hell) டிசம்பர் 23, 1962ல் உருமேனியாவின் அராட் நகரில் பிறந்தவர். அதே ஊரில் ஆரம்பக் கல்வி கற்றார். ஹைடல்பர்க் பல்கலைக்கழகத்தில் 1990ல் இயற்பியலில் டாக்டர் பட்டம் பெற்றார். 1991 முதல் 1993 வரை ஐரோப்பிய மூலக்கூறு உயிரியியல் சோதனைக் கூடத்தில் பணிபுரிந்தார். அங்கு 4-Pi மைக்ரோஸ்கோப்பின் அடிப்படைக் கோட்பாடுகளை மேம்படுத்தினார். அடுத்த3ஆண்டுகள் பின்லாந்து பல்கலைக்கழகத்தில் மருத்துவ இயற்பியல் துறைத் தலைவராகப் பணியாற்றினார். தூண்டப்பட்ட வெளியேற்ற சிதைவு (STED Microscopy) கோட்பாட்டை மேம்படுத்தினார். ஆப்டிகல் மைக்ரோஸ்கோப் மூலம் பெரிதுபடுத்திப் பார்க்கப்படும் பொருட்களில் தெளிவு இல்லாத நிலை இருந்தது. ப்ளோரசன்ட் மூலக்கூறுகள் உதவியுடன், ஒளி நுண்ணோக்கி தொழில்நுட்பத்தில் நானோ பரிமாணத்தை எட்ட முடியும் என்று நிரூபித்துள்ளனர்.2002ம் ஆண்டில் இருந்து ஜெர்மனியின் மாக்ஸ் பிளாங்க் உயிரி வேதியியல் நிறுவன இயக்குநர்களில் ஒருவராக இருக்கிறார். நானோ பயோ ஃபோட்டோனிக்ஸ் துறையை இங்கு நிறுவியுள்ளார். ‘ஸ்டெட்’ நுண்ணோக்கியியல் வளர்ச்சியிலும் பிற மைக்ரோஸ்கோப்களை மேம்படுத்துவதிலும் கவனம் செலுத்தி வருகிறார். 200 ஆய்வுக் கட்டுரைகளை வெளியிட்டுள்ளார். 2000 ஆம் ஆண்டில் ஒளியியல் சர்வதேச ஆணைக்குழு இவருக்கு ‘ஆட்டோ ஹான்’ பரிசை வழங்கியது. கார்பர் ஐரோப்பிய அறிவியல் விருது உட்பட 30 விருதுகள், ஏராளமான பரிசுகளை வென்றுள்ளார். ஜெர்மனியின் புற்றுநோய் ஆய்வு மைய ஆப்டிகல் நானோஸ்கோபி துறைத் தலைவராகவும், ஹைடல்பர்க் பல்கலைக்கழகத்தின் இயற்பியல், வானியல் துறைப் பேராசிரியராகவும் பணியாற்றுகிறார். இவரது பங்களிப்புடன் தற்போது மேம்படுத்தப்பட்டுள்ள மைக்ரோஸ்கோப் மூலம் செல் பிரிவதை மிக நுண்ணிய நானோ அளவில் காண முடியும். ப்ளோரசன்ட் மூலக்கூறுகள் உதவியுடன் மேற்கொள்ளப்பட்ட ஆய்வில் வரையறைக்கு உட்பட்டதாக இருந்த மைக்ரோஸ்கோப் மேலும் நுண்ணிய மூலக்கூறுகளை ஆய்வு செய்யும் நானோஸ்கோப்பாக வளர்ச்சியடைந்துள்ளது. அல்ஸீமர், பார்கின்சன் போன்ற நோய்களுக்கு மூலகாரணமான புரோட்டீன்களை இந்த மைக்ரோஸ்கோப் மூலம் அடையாளம் காணமுடியும். மருந்தில்லா நோய்களை முற்றிலும் தடுப்பதற்கான பல ஆய்வுகளுக்கு இந்த நானோஸ்கோப் வித்திட்டுள்ளது. நன்கு பிரித்தறியும் உடனொளிர்வு நுண்ணோக்கியின் (Super Resolution Microscope) மேம்பாட்டிற்காக 2014ஆம் ஆண்டுக்கான வேதியியலுக்கான நோபல் பரிசு இவருக்கு எரிக் பெட்சிக், வில்லியம் மோர்னருடன் பகிர்ந்தளிக்கப்பட்டுள்ளது. இசுடீபன் டபுள்யூ. ஹெல் பிறந்த தினம்டிசம்பர் 23 இந்தியாவில் முதன்முறையாக திருச்சியில் தயாராகும் Chainless Cycles: திருச்சியில் இன்று (23.12.2020) காய்ச்சல் பரிசோதனை முகாம் நடைபெறும் இடங்கள்:


text: உயிர்ச்சத்து E உடலில் நோய் எதிர்ப்பு சக்தியை பெருக்கக்கூடியது. கண்புரை ஏற்படுவதைத் தவிர்க்கும். அல்ஜைமர்ஸ் எனும் நினைவு இழப்பு நோயின் முன்னேற்ற வேகத்தைக் குறைக்கும். இதைத்தவிர இரத்தக்குழாய்களில் இரத்தம் உறைவதைத் தடுக்கும். பாஸ்டனைச் சேர்ந்த ஆராய்ச்சியாளர் ஜெப்ரி ப்ளும்பெர்க் என்பவர் ஒரு நாளைக்கு 100 முதல் 400 IU அளவு இந்த உயிர்ச்சத்தை பெறுவது உடலுக்கு நன்மை பயக்கும் என்று தெரிவிக்கிறார். அபாய அளவு தாண்டி உட்கொண்டால் மூளையிலுள்ள குருதி நாளங்களில் குருதிக் கசிவு ஏற்பட வாய்ப்புண்டு. மேலும் இரத்தத்தை உறைய விடாமல் தடுப்பதால் காயம் பட்டால் சிரமமும் ஏற்படும். ஆதாரம் உணவு எதிராக்சிகரணிகள்


நூறு கதை நூறு படம்: 42 வீடு - Uyirmmai நூறு கதை நூறு படம்: 42 வீடு July 4, 2019 July 4, 2019 - ஆத்மார்த்தி · இலக்கியம் சினிமா தொடர்கள் சினிமாவில் ஆகச்சிறந்த வில்லன் சூழ்நிலைதான். மனித வில்லத்தனங்கள் யாவற்றையும்விட சூழ்நிலை தன் கருணையற்ற முகத்தோடு வாழ்க்கையை ஊடாடும்போது அபரிமிதமாய்ப் பெருகுகிறது. சினிமா கதைகள் என்றில்லை எந்தக் கலைவடிவமானாலும் கூட மகிழ்ச்சியை சாட்சியம் சொல்கிற படைப்புகள் குறைவாகவே காணப்படும். சோகத்தை துன்பத்தை சாட்சியம் சொல்கிற ஏராளமான படைப்புகள் காணப்படுவது கலையின் தன்மை. துன்பத்தை மீபார்வை பார்க்கிற மனிதன் அன்பை கருணையை நன்மை தீமைகளை எல்லாம் ஆழ்மனதின் கண்களால் காண முயலுகிறான். கலை துன்பத்தின் சாரதியாகவே செயல்படுகிறது. கலையின் பயண சேர்விடம் பண்பாடாகிறது. வீட்டைக் கட்டிப் பார் என்ற முதுமொழியின் கலையிருப்பு அலாதியானது. மேலோட்டமான நாடக முயல்வுகள் தொடங்கி மறக்க இயலாத படங்கள்வரை இந்த ஒற்றை வரியின் அலைதலும் அடைதலும் மெச்சத்தக்கது. பாலுமகேந்திரா இயக்கத்தில் வெளியான ‘வீடு’ திரைப்படம் அன்றைய நடுத்தர வர்க்கத்தின் பொதுமுதல் கனவான சொந்த வீடு கட்டி வாழ்தல் எனும் பெரும் பற்றுதலின்மீது தன் வினாக்களை நிகழ்த்திய படம். கலை மக்களை அச்சுறுத்துவதன் மூலமாகப் படிப்பிக்கும். படிப்பித்தலின் வழி அச்சுறுத்தல் விலகி வெறுமை பூக்கும். அத்தகைய வெறுமைக்கு அப்பால் கிட்டக்கூடிய வெளிச்சம் இன்றியமையாத வாழ்க்கை இடுபொருளாகவே மாறும். நீதிக் கதைகளின் அதே பொறுப்பேற்றலுடன் தன் படத்தை ஆக்கினார் பாலு. குடும்பம் என்பது நாடு எனும் மாபெரிய அம்சத்தின் மாதிரியாகும். அப்படியாக வீடு என்பது சுதா எனும் ஒற்றை மனுஷியின் பிரச்சினையின் படிநிலைகளின் வழியாக அந்தக் காலகட்டத்தில் நாடு எவ்வாறான அரசியல் உச்ச நீச்சங்களுக்கு இடையிலான பரவலைத் தன்னகத்தே கொண்டிருந்தது என்பதை விளக்குகிற மாதிரியாகவும் கொள்ள முடிகிறது. வீடு திரைப்படம் சமூக அரசியலின் நுட்பமான அலசல்களுக்காகவும் முக்கியத்துவம் கொண்டதாகிறது. வலுக்கட்டாயமாகத் திணிக்கப்படும் கருணையற்ற சமரசங்களுக்கெதிரான பலவீனமான போராட்டத்தை எந்தவித சமரசமும் இல்லாமல் பதிவுசெய்ய முயன்று அதில் வெற்றியும் கண்டார் பாலுமகேந்திரா. பாலுமகேந்திராவின் திரைக்கதை, வசனம், ஒளிப்பதிவு, இயக்கம் ஆகிய பொறுப்பேற்றல்கள் மெச்சத்தகுந்த தரத்தில் அமைந்தன. அகிலா மகேந்திரா எழுதிய கதையை வீடு என்று திரைப்படமாக்கிய பாலுவுக்கு சரிநிகர் உபயோகமாகவே தன் பின்னணி இசையை வழங்கினார் இளையராஜா. சொக்கலிங்க பாகவதர், அர்ச்சனா, பானுச்சந்தர், செந்தாமரை ஆகியோரின் நிறைநடிப்பு இப்படத்திற்குப் பெரும்பலம் வீடென்பது கட்டிடம் அல்ல. வீடென்பது குடும்பம். மாதாமாதம் ஒரு தேதிக்கு முன்பின்னாய்க் கிளைத்து இரண்டுபடும் நடுத்தரவர்க்கத்தின் சம்சாரநதியை ஒரே சீராக்கும் மாமருந்து சொந்த வீடு. ஒரு பிடி மண்ணைக்கூட இவ்வுலகிலிருந்து எடுத்துச் செல்ல முடியாதென்ற வேதாந்த சித்தாந்தங்களுக்கு மத்தியில் தன்வழி தோன்றியவர்கள் வசம்விட்டுச் செல்வதற்கான கட்டிடக்கனாவின் பேர்தான் சொந்த வீடு. அதன் சாத்திய அசாத்தியங்களுக்கு நடுவே அல்லாடுவதன் மீதான எந்த ஆட்சேபமும் இல்லாமல் வாழ்வை அதன் போக்கில் எடுத்துக்கொள்ள பழகும் பெருங்கூட்டத்தின் மறுபெயர்தான் சாமான்ய சனம். தன் தங்கையுடனும் தாத்தாவுடனும் வாடகை வீட்டில் வசித்து வரும் சுதா தாத்தாவுக்கு சொந்தமாக இருக்கும் இரண்டு மனைகளில் ஒன்றை விற்று மற்றதில் தங்களுக்கென்று சொந்தமாய் ஒரு வீட்டைக் கட்டி அதில் குடியேறிவிட வேண்டுமென்ற லட்சியத்துக்கு வருவதிலிருந்து தன் திரைப்படத்தைத் தொடங்கும் பாலுமகேந்திரா கட்டிடமாக ஒரு வீட்டின் அடுத்தடுத்த நிலைகள் பூர்த்தி வரைக்குமான ஏற்றத்தாழ்வுகள் மனித துரோகங்கள் மரணங்கள் கைவிடுதல் பொய் புரட்டு கடைசியில் எதிர்க்க முடியாத மாபெரும் யானை போல் நீ கட்டி இருக்கும் வீடு இருக்கிற அந்த இடத்தை மெட்ரோ வாட்டர் ப்ராஜெக்டுக்காக அரசாங்கம் கையகப்படுத்திவிட்டது. இதில் வீடு கட்டியது செல்லாது என்று அரசாங்க யானையின் ஒரு முகம் அவளை விரட்டுகிறது. தனக்கு அங்கே வீடு கட்ட அனுமதி அளித்த அதே யானையின் மறுமுகம் அவளைக் கைவிடுகிறது. தன் வீட்டைத் தனக்கே தந்தாக வேண்டுமென்று கையறு நிலையோடு அதே யானையின் கடைசி முகமான நீதிமன்றத்தில் மன்றாடிவிட்டுக் காத்திருப்பதோடு நிறைவடைகிறது பாலு மகேந்திராவின் வீடு திரைப்படம். வாழ்க்கையின் இடவல மாற்றங்களும் அவற்றின் வருகையின் முன்பின் வித்யாசங்களும்தான் மனித அனுபவத்தின் சாரமாய் எஞ்சுகிறது. சின்னஞ்சிறு வயதில் சமூகத்தின் தனி மனித நம்பகத்தையும் கூட்டு நம்பகத்தையும் ஒருங்கே இழந்த பிறகு கசந்து வழியும் இக்கதையின் முற்றுக் கணத்தினை எதிர்கொண்டபடி வாழ்க்கையை வெறிக்கும் இந்தக் கதையின் நாயகியை மாத்திரம் அல்ல; எண்ணிலடங்கா சுதாக்களை மீண்டும் மீண்டும் உற்பத்தி செய்துகொண்டே இருப்பதுதான் மனசாட்சியற்ற மனிதர்களின் சுயநலம். விதிகளைக் கடுமையாக்குவதும் சட்ட திட்டங்களை மேலும் காத்திரமாக்குவதும் தவிர்த்து வேறொன்றும் செய்வதற்கில்லை. இந்தப் படத்தின் ஆகச்சிறப்பாக இதன் க்ளைமாக்ஸ் காட்சியை சொல்ல முடியும். செந்தாமரையை வந்து சந்தித்து தான், ஏமாற்றப்பட்டதைக் குமுறலோடு எடுத்துரைப்பார் அர்ச்சனா. உடன் பானுச்சந்தர் இருப்பார். அஞ்சு நிமிஷம் வெயிட் பண்ணுங்க என்று அவர்களை வேறொரு அறைக்கு அழைத்து வந்து அமர்வித்துவிட்டுத் தன் அலுவலக அறைக்குத் திரும்பும் செந்தாமரை தன் கீழ் பணிபுரியும் அலுவலரை வரச்சொல்லுவார். அவர் வந்ததும் செந்தாமரையின் கையெழுத்தை ஃபோர்ஜரி செய்தது குறித்தும் சட்டவிரோதமாய் அர்ச்சனா வீட்டுக்கு அனுமதி அளித்தது குறித்தும் மெல்லிய குரலில் கடிந்துகொள்வார். அப்போது அந்த அலுவலர் காலில் விழுவதுபோல பாவனை செய்வார். அவரே இத்தனை சீக்கிரம் கண்டுபிடிக்கப் படுவோம் என நினைக்கவில்லை என்றும் அதற்குள் ரிடையர் ஆகிவிடுவோம் என்ற நப்பாசையில் செய்துவிட்டதாகவும் சொல்வார். லஞ்சம் என்பதனுள்ளே இயங்கக் கூடிய சூது, வன்மம் அடுத்தவர் எக்கேடு கெட்டாலென்ன என்ற துர் எண்ணம் மேலதிகாரியின் கையொப்பத்தைக் கூடத் தானே போலி செய்யுமளவு தைரியம் எல்லாவற்றுக்கும் மேலாக அடுத்த அறையில் காத்திருக்கும் சுதாவுக்கு சொல்வதற்கு எதுவுமே தன்னிடத்தில் இல்லை எனத் தெரிந்த பிறகும் அவர்களைக் காத்திருக்க வைக்கும் மேலதிகாரி செந்தாமரையின் கையறு நிலை இவற்றோடு படம் முடியுமிடம் ஒரு கவிதை. இந்தியாவில் எடுக்கப் பெற்ற உலகப் படம் வீடு: வாழ்க சினிமா! முந்தைய தொடர்: https://bit.ly/2XHLsuY இளையராஜா, சொக்கலிங்க பாகவதர், அர்ச்சனா, பானுச்சந்தர், செந்தாமரை, பாலுமகேந்திரா


Tamil Cine Talk – விஜய் டிவிக்கு நடிகை லட்சுமி ராமகிருஷ்ணன் அனுப்பிய வக்கீல் நோட்டீஸ்..! விஜய் டிவிக்கு நடிகை லட்சுமி ராமகிருஷ்ணன் அனுப்பிய வக்கீல் நோட்டீஸ்..! ‘என்னம்மா இப்படி பண்றீங்களேம்மா’ என்கிற வார்த்தையை வைத்து கேலி, கிண்டல் செய்யும் நிகழ்ச்சிகளை நடத்தக் கூடாது என்று விஜய் டிவிக்கு நடிகை லட்சுமி ராமகிருஷ்ணன் வக்கீல் நோட்டிஸ் அனுப்பியிருக்கிறாராம்..! அன்பிற்கு இனிய பத்திரிக்கை ஊடக நண்பர்களே, விஜய் தொலைகாட்சியில் ‘அது இது எது’ நிகழ்ச்சியின் சிரிச்சா போச்சு பகுதியில், நான் ‘சொல்வதெல்லாம் உண்மை’ நிகழ்ச்சியில் பேசிய, ‘என்னம்மா இப்படி பண்றீங்களேம்மா’ என்ற வசனத்தை,தொடர்ந்து என்னை பரிகாசம் செய்யும் வகையிலும், என் பெயருக்கு களங்கம் விளைவிக்கும் வகையிலும் ஒளிபரப்பியதற்காக சட்டபடி என்னுடைய கண்டனத்தை தெரிவித்து, எனது வழக்கறிஞர் மூலம் விஜய் தொலைகாட்சிக்கு சட்ட அறிக்கையை அனுப்பியுள்ளேன். முதல்முறையாக அது ஒளிபரப்பப்பட்டபொழுது அதை நான் பெரிதாக எடுத்துக் கொள்ளாமல் வேடிக்கையாகவே எடுத்துக் கொண்டேன். இன்னும் சொல்லப் போனால் பெரிதும் பிரபலமாகவே, அந்த வசனத்தையே தலைப்பாக வைத்து சில தனியார் தொலைக்காட்சிகளில் நிகழ்ச்சி நடத்த நான் பேச்சு வார்த்தை செய்தேன். அதில் இதற்கு காரணமான விஜய் தொலைக்காட்சியும் அடங்கும். இருந்த சூழ்நிலையை சாதகமாகப் பயன்படுத்தி சுவராசியமான நிகழ்ச்சியின் மூலம் சமூகம் சார்ந்த பிரச்சனைகளை அலச வேண்டும் என்பதே எனது முதல் நோக்கமாக இருந்தது. ஆனால்தொடர்ந்து இதே வசனம் பல்வேறு திரைப்படங்களிலும், வேறு வேறு நிகழ்ச்சிகளிலும் பயன்படுத்தப்பட்டு வந்தது. இது மட்டுமல்லாமல் மிக உச்சமாக ‘ரஜினிமுருகன்’ திரைப்படத்தில், இதே வசனத்தை பல்லவியாக வைத்து பாடலும் உருவாகி இருக்கிறது. இது போன்ற காரணங்களால் நானும் என் குடும்பத்தினரும் பொது இடங்களிலும் சமூக வலைதளங்களிலும் பல்வேறு பின் விளைவுகளையும், விரும்பத்தகாத சூழலையும் சந்திக்க நேர்ந்தது. இப்படிபட்ட தொடர் பிரச்சனைகளால் இந்த வசனம் எந்த சூழலில் சொல்லப்பட்டது..? எதற்காக சொல்லப்பட்டது..? என்பதை மிக வலியோடு ஒரு வீடியோ பதிவின் மூலம் சமூக வலைதளத்தில் வெளியிட்டேன். அதன் பிறகு சிறிது சிறிதாக இந்த பிரச்சனைகள் குறையத் தொடங்கின. இப்படிபட்ட சூழலில் இப்பிரச்சனையை மீண்டும் தூண்டும் வகையில் விஜய் தொலைக்காட்சி மறுபடியும் ‘என்னம்மா இப்படி பண்றீங்களேம்மா-பகுதி2’ என்ற ஒரு விளம்பர ப்ரோமோவை வெளியிட்டது. இதை மிக எதேச்சையாகத்தான் கடந்த அக்டோபர் 1-ம் தேதியன்று நான் பார்க்க நேர்ந்தது. இது மீண்டும் எனக்கு விரும்பத்தகாத வகையிலும்அத்து மீறுவதாகவும் இருக்கிறது. மீண்டும் இந்தப் பிரச்சனையை ஆரம்பத்தில் இருந்து என்னால் சந்திக்கவோ, விளக்கவோ எனக்கிருந்த பரபரப்பான வேலைகளும், உடல்நிலையும் இடம் கொடுக்கவில்லை. விஜய் தொலைகாட்சியின் பொது மேலாளர் திரு.ஸ்ரீராம் அவர்களுக்கு மின்னஞ்சல் மூலம் எனது எதிர்ப்பை பதிவு செய்து இந்த நிகழ்ச்சியை ஒளிபரப்ப வேண்டாம் என்று தெரிவித்து இருந்தேன். ஆனால் அதற்கு எந்த பதிலும் வரவில்லை. இதன் காரணமாக நான் கமிஷ்னரை அணுகி புகார் அளித்தேன். இது குற்றவியல் வழக்கு சார்ந்தது அல்ல என்பதால் அவர்கள் என்னை நீதிமன்றம் மூலம் சட்டப்பூர்வமாக இதை அணுகுமாறு கூறினார்கள். இதனை தொடர்ந்து எனது வழக்கறிஞர் மூலமாக அறிக்கை அனுப்பி உள்ளேன். அதற்கும் பதில் வரவில்லை என்றால் விஜய் தொலைக்காட்சி மீது மானநஷ்ட வழக்கு தொடர வேண்டிய சூழல் ஏற்படும்.. பின் குறிப்பு : ஒரு பிரபல வார இதழ் விஜய் தொலைக்காட்சியிடம் பேசியபொழுது மட்டும்தான் இது குறித்து அவர்கள் பதில் அளித்தார்கள். முதல் முறை ஒளிபரப்பபட்டதை நான் பெரிதாக எடுத்துக் கொள்ளாததால் நாங்கள் மறுபடியும் செய்தோம் என்று அவர்கள் தரப்பினை நியாயப்படுத்தி இருக்கிறார்கள். ஒரு முறை அதை பெரிதாக எடுத்துக் கொள்ளவில்லை என்பதற்காக மறுபடியும் மறுபடியும் செய்து எல்லை மீறுவது எந்த விதத்தில் நியாயம்...? இன்னொரு பதிலும் அளித்து இருக்கிறார்கள். நிகழ்ச்சியை ஒளிபரப்பும் முன்பாக நாங்கள் ‘இந்த நிகழ்ச்சி யார்மனதையும் புண்படுத்தும் நோக்கத்தில் ஒளிபரப்பபடவில்லை’ என்று குறிப்பு போடுகிறாமே என்றார்கள். அப்படி பார்த்தால் இப்படியொரு குறிப்பை போட்டுவிட்டு யாரை வேண்டுமாலும், எப்படி வேண்டுமானாலும் கிண்டல் செய்யலாம் என்று சொல்கிறார்களா? ஒரு தனி நபராக இருந்து கொண்டு தொலைக்காட்சி நிறுவனத்திடம் அதிலும் செல்வாக்கு மிகுந்த ஒரு தொலைக்காட்சி நிறுவனத்திடம் போராடுவது கடினம்தான். ஆனால் அதைப் பற்றியோ அல்லது இறுதி முடிவுகளை பற்றியோ நான் கவலைப்படவில்லை. என்னுடைய சுய கௌரவத்தை பாதுகாத்துக் கொள்ள நான் போராடுவேன். அனைவருடைய ஒத்துழைப்பிற்கும் நன்றி actress lakshmi ramakrishan slider vijay tv நடிகை லட்சுமி ராமகிருஷ்ணன் விஜய் டிவி Previous Post‘முண்டாசுப்பட்டி’ இயக்குநர் ராம் இயக்கும் புதிய படம் Next Postநடிகை அசினுக்கு நவம்பர் 26-ம் தேதி கல்யாணம்..!


text: உடலை இளைக்கச் செய்யும் மருந்துகள்... சிறுநீரகத்தையும் இதயத்தையும் தாக்கும் அபாயம் மாற்றம் செய்த நேரம்:4/10/2012 3:46:00 PM 15:46:00 Tuesday 2012-04-10 Now SRK turns Inspector MORE VIDEOS எந்திரங்களுக்கு இடையில் எந்திரமாக உழன்று கொண்டிருக்கிறோம். எல்லாமே அவசரமாகக் கிடைக்க வேண்டும் என எதிர்பார்க்கிறோம். சமையலில் இருந்து, தகவல் பரிமாற்றம் வரை! அந்த மனப்பான்மை உடலை இளைக்கச் செய்வதிலும் தெரிகிறது சமீபகாலமாக. உணவுக் கட்டுப்பாடும் உடற்பயிற்சியும் மட்டுமே உடல் பருமனைக் குறைக்கும் என்பது நம் எல்லோருக்கும் தெரியும். ஆனால், அதெல்லாம் ஒரே இரவில் நடக்கிற மாயவித்தை அல்ல. மாதங்கள், வருடங்கள் ஆகலாம். ஆனால் நமக்குப் பொறுமை ஏது? விளைவு... ஒரு வாரத்திலோ, பத்து நாள்களிலோ பலன் தருவதாகச் சொல்கிற தவறான வாக்குறுதிகளை நம்பத் தயாராகிறார்கள். அந்த வகையில் உடலை இளைக்கச் செய்கிற சத்து பானங்களுக்கும், மாத்திரைகளுக்கும் ஏக கிராக்கி! உடல் பருமனைக் குறைப்பதாக உத்தரவாதம் தரும் இந்தப் பொருட்கள் உண்மையில் உபத்திரவமே தருகின்றன! பவுடர் வடிவில் வருகிற பருமன் குறைப்பு மருந்தை, தினசரி 2 அல்லது 3 வேளைகள் தண்ணீரில் கலந்து குடிக்க வேண்டும். குடித்ததும் பசி உணர்வே உண்டாவதில்லை என்பதால், வேறு உணவுகள் மீது நாட்டம் இருக்காது. 20 முதல் 30 நாட்களுக்குள் உடல் இளைக்க ஆரம்பிப்பதென்னவோ உறுதி. அப்புறம்தான் வருகிறது ஆபத்து... இந்த பவுடர்களின் விலையும் கொஞ்ச நஞ்சமல்ல... ஆயிரங்களில்தான் தொடக்கமே! தொடர்ந்து குடிப்பவர்களுக்கு வயிறு மற்றும் நெஞ்சு எரிச்சல்தான் முதல் அபாய அறிகுறி. அதையடுத்து அடிக்கடி தலைசுற்றல், மயக்கம், செரிமானக் கோளாறு, இத்யாதி இத்யாதி என நீண்டு, ஒரு கட்டத்தில் படுக்கையில் விழச்செய்து விடும். நிற்கவோ, நடக்கவோ முடியாத நிலையும், சிறுநீரக செயலிழப்பும் போனஸ்! பாலிவுட்டிலும் கோலிவுட்டிலும் நடிகைகள் திடீர் திடீரென மயங்கி விழுவதாகக் கேள்விப்படுகிற செய்திகளுக்கெல்லாம் இதுதான் பின்னணி! பருமன் குறைக்கும் பவுடரின் பக்க விளைவுகள் இப்படியென்றால், உடல் இளைக்கச் செய்கிற மாத்திரைகளின் விளைவுகள் இன்னும் மோசம். மனச்சோர்வு, நெஞ்சுவலி, படபடப்பு, ரத்த அழுத்தம், தாறுமாறான இதயத்துடிப்பு, வயிற்றுவலி, சுவாசக் கோளாறு, இதய நோய், க்ளைமாக்ஸாக மாரடைப்பு! உடலைக் குறைக்க உத்தரவாதம் தரும் இவை எல்லாமே மருத்துவர்களின் பரிந்துரையின் பேரிலோ, மருந்துக் கடைகளிலோ விற்பனை செய்யப்படுவதில்லை. மல்ட்டி லெவல் மார்க்கெட்டிங் எனப்படுகிற கமிஷன் பிசினஸ் மூலம் பரவுவது! உடலை இளைக்கச் செய்கிற சத்துபானங்கள் எந்தளவு ஆபத்தானவை? உண்மையில் அவை என்ன செய்கின்றன? விவரமாகப் பேசுகிறார் இரைப்பை மற்றும் குடல் இயல் மருத்துவர் ஜெயராமன் விஜயன். ‘‘உடம்புல சேரக்கூடிய கொழுப்பைக் குறைக்க இதுவரை எந்த மருந்தும் கண்டுபிடிக்கப்படலை. அப்படிக் குறைக்கிறதா சொல்லப்படற பலதும், ரத்தக் குழாய்கள்ல உள்ள கொழுப்பை வேணா குறைக்கலாம். பருமனைக் குறைக்கறதா சொல்லி விற்பனைக்கு வர்ற பவுடர்கள் எதுவும் மருத்துவர்களால பரிந்துரைக்கப்படறதில்லை. அங்கீகரிக்கப்பட்ட மருந்துகளை மட்டும்தான் மருத்துவர்கள் பரிந்துரைக்க முடியும். அப்படிப்பட்ட மருந்துகள்ல மிறி&ங்கிற அடையாளம் இருக்கும். 14 வகை சோதனைகளுக்கு உட்படுத்தப்பட்ட பிறகுதான் இந்த அங்கீகாரம் கிடைக்கும். உடம்பைக் குறைக்கிற மாத்திரைகளும் பவுடர்களும் அந்த வகையைச் சேர்ந்ததில்லை’’ என்கிற டாக்டர், இவற்றைத் தொடர்ந்து எடுத்துக்கொள்கிறவர்களின் குடலும் ரத்தக்குழாய்களும் நைந்து போகும் என எச்சரிக்கிறார். அடுத்ததாக சிறுநீரகங்கள் பாதிக்கப்பட்டு, மூளை மற்றும் நரம்பு மண்டலமும் பாதிப்புக்குள்ளாகுமாம்! ‘‘சாதாரணமா சிறுகுடலுக்குள்ள குறைஞ்சபட்சம் 3 லிட்டர் தண்ணீர் இருக்கணும். பருமனைக் குறைக்கிற பவுடர்களை எடுத்துக்கிறப்ப, அது உள்ள போய் ஒரு ஸ்பான்ஜ் மாதிரி அத்தனை தண்ணீரையும் உறிஞ்சிடும். கிட்னிக்கு போக வேண்டிய தண்ணீர் தடுக்கப்பட்டு, கழிவுகள் வெளியேற முடியாம, கிட்னி பாதிக்கப்படுது. உடலை இளைக்க வைக்கிற மாத்திரைகளோ இதயத்தைப் பாதிச்சு, மாரடைப்பை உண்டாக்கி, உயிருக்கே உலை வைக்குது. இந்த அபாயங்களைப் புரிஞ்சுக்காம, இப்படிப்பட்டதையெல்லாம் சாப்பிடறதை மக்கள் கட்டாயம் தவிர்க்கணும்’’ என்கிறார். ‘‘உடம்பைக் குறைக்கணும்னு நினைக்கிறவங்க முதல்ல மருத்துவரை அணுகணும். ‘பி.எம்.ஐ’னு சொல்லக் கூடிய ‘பாடி மாஸ் இண்டக்ஸ்’ கணக்கு பண்ணி, அதுக்கேத்த ஆலோசனைகள் சொல்லப்படும். சிலருக்கு வெறும் உடற்பயிற்சி மட்டுமே பலன் தரும். இன்னும் சிலருக்கு சிகிச்சைகள் தேவைப்படலாம். எதுவுமே பலன் தராதுங்கிறவங்களுக்கு ‘பாரியாட்ரிக் அறுவை சிகிச்சை’ தீர்வளிக்கும். அமெரிக்க மருத்துவத் துறையால அங்கீகரிக்கப்பட்ட லேட்டஸ்ட் மாத்திரை ஒண்ணு இப்ப வந்திருக்கு. வாய் வழியா சாப்பிட்டாலும், அது உடம்புல சேராது. குடலுக்குக் கொழுப்பு போறதை மட்டும் தடுக்கும். அதாவது சாப்பாடு மூலமா உடலுக்குப் போறதுல 30 சதவிகித கொழுப்பைக் குறைக்க உதவும். மீதியை உடற்பயிற்சி மூலமா கரைக்கலாம். இதுவும்கூட ஒவ்வொருத்தரோட உடல்வாகு, பி.எம்.ஐனு பல விஷயங்களைப் பார்த்து, மருத்துவர்களால மட்டுமே பரிந்துரைக்கப்பட வேண்டியது...’’ என முடிக்கிறார் டாக்டர் ஜெயராமன் விஜயன். ‘சாதமே கூடாது... ஒன்லி சப்பாத்தி... நிறைய நிறைய தண்ணீர்... ஸ்வீட்ஸ், சாக்லெட்ஸுக்கு நோ’... உடல் இளைக்க நினைப்போருக்கு இந்த மாதிரி உணவுக் கட்டுப்பாடெல்லாம் தேவையே இல்லை என்கிறார் பிரபல ஊட்டச்சத்து நிபுணர் தாரிணி கிருஷ்ணன். ‘‘சரிவிகித உணவும் உடற்பயிற்சியுமே உடலை இளைக்கப் போதும். பிறந்ததுலேர்ந்து சாதம் சாப்பிட்டுப் பழகினவங்களை, திடீர்னு சாதத்தையே கண்ல பார்க்கக்கூடாதுனு சொல்றது மனரீதியா ரொம்ப பாதிக்கும். அது தேவையில்லை. அதுக்குப் பதிலா அளவைக் குறைக்கச் சொல்லியோ, அரிசிக்குப் பதில் சிகப்பரிசி, பருப்புக்குப் பதில் பயறு சேர்த்துக்கச் சொல்லியோ பழக்கலாம். எந்த நேரம் அவங்களால பசி தாங்க முடியாதோ, அந்த நேரம் நல்லா சாப்பிடச் சொல்லி, அதிகம் பசிக்காத நேரத்துல சாப்பாட்டு அளவைக் குறைக்கலாம். நிறைய காய்கறிகள், பழங்கள் எடுத்துக்கணும். வெண்ணெய் இல்லாம வீட்லயே சூப் செய்து குடிக்கலாம். ஒட்டுமொத்த குடும்பமுமே மாசாமாசம் செலவாகிற எண்ணெயோட அளவைக் குறைக்கணும். எப்பவாவது ஒரு துண்டு ஸ்வீட்டோ, சாக்லெட்டோ எடுத்துக்கிறதால சடார்னு வெயிட் ஏறிடாது. எதை, எவ்வளவு சாப்பிடணுங்கிறது தெரிஞ்சு சாப்பிடறது, தவறாத உடற்பயிற்சி... இந்த ரெண்டையும் சரியா பின்பற்றினாலே, மாசத்துக்கு 3 முதல் 4 கிலோ வரைக்கும் எடையைக் குறைக்கலாம்’’ என நம்பிக்கை தருகிறார் தாரிணி. பிரதி எடுக்க எழுத்தின் அளவு 5 0 Google +0 7 மேலும் செய்திகள் Sinus, sneezing, headache Siddha medicinal herbal remedyமூக்கடைப்பு, தும்மல், தலைவலிக்கு சித்த மருத்துவ மூலிகை தீர்வு Chicken Pox ways to escape dealingஅம்மை நோய் தாக்காமல் விடுபடும் வழிகள் stomach pain ,endoscopic,mouth,ulcer,வயிற்று வலி,எண்டோஸ்கோபி,வாய்,புண் வயிற்றில் புண் இருந்தால் வாய் புண் வருமா? They all serve a common diet schedule?பொதுவான டயட் அட்டவணை எல்லோருக்கும் உதவுமா? What caused due to food poison?ஃபுட் பாய்சன் ஏற்பட என்ன காரணம்? In homeopathy remedy for back painமுதுகுவலிக்கு ஓமியோபதியில் தீர்வு Deviation from the pain of membraneஜவ்வு விலகலால் வரும் முதுகுவலி Health Mix Nutrient flourகுழந்தைகளுக்கு தரலாமா சத்து மாவு? Climbing stairs, down a leg affect the joints?மாடிப்படி ஏறி, இறங்குவது கால் மூட்டுகளை பாதிக்குமா? மேலும் ishwarya - Posts : 24602 Join date : 01/02/2013 - Permissions in this forum:You cannot reply to topics in this forum


ஒவ்வொரு நாளும் மேலும் மேலும், அமெரிக்க மற்றும் உலக முதலாளித்துவத்தின் வரலாற்று நெருக்கடியில் வேரூன்றிய அமெரிக்க இராணுவவாதத்தின் வெடிப்பு, ஓர் அணுஆயுத மூன்றாம் உலக போரின் பேராபத்துடன் மனிதயினத்தை எதிர்கொள்கிறது.


மேதிஸ் News in Tamil - மேதிஸ் Latest news on cinema.maalaimalar.com மேதிஸ் செய்திகள்


`ஓவர் ஸ்பீடுக்கும் மேல; பயணிகள் மீது அக்கறையே இல்ல’ -மைசூர் விபத்தை விவரிக்கும் இளம்பெண் | We need to travel safe Kerala women on Facebook ஓவர் ஸ்பீடுக்கு கூட நாம் மனதில் ஒரு லிமிட் வைத்திருப்போம். அது அதையும் தாண்டிய வேகம். அது ஸ்லீப்பர் பஸ் எங்களால் நிம்மதியாக பயணிக்க முடியவில்லை. கோவை மாவட்டம் அவினாசியில் கேரள அரசுப்பேருந்து மீது டைல்ஸ் ஏற்றிச்சென்ற லாரி மோதிய விபத்தில் 19 உயிரிழந்த சம்பவம் அதிர்ச்சியை ஏற்படுத்தியுள்ள நிலையில், தனியார் பேருந்து ஓட்டுநரின் அலட்சியத்தால் ஏற்பட்ட விபத்து குறித்து இளம்பெண் ஒருவர் முகநூலில் பதிவிட்டுள்ளார். கேரளாவைச் சேர்ந்த அம்ருதா என்பவர் வெளியிட்டுள்ள அந்த வீடியோ பிப்ரவரி 21-ம் தேதி நடந்த விபத்து குறித்து கூறுகிறது. இந்த விபத்தில் இளம்பெண் ஒருவர் உயிரிழந்துள்ளார். அந்த வீடியோவில் கழுத்தில் பேண்டேஜ் அணிந்தபடி தோன்றும் அம்ருதா,``கேரள அரசுப்பேருந்து விபத்து குறித்து நாம் அனைவரும் கேள்விப்பட்டிருப்போம். மீடியாக்களில் இந்த விபத்து குறித்து அதிகம் பேசப்பட்டது. இந்தச் சம்பவம் நடந்த அடுத்த சில தினங்களில் பெங்களூரு - பெரிந்தல்மன்னா (Perintalmanna) இடையே இயக்கப்படும் தனியார் பேருந்து விபத்து குறித்து பேசுகிறேன். பிப்ரவரி 21-ம் தேதி நள்ளிரவு 1.30 மணிக்கு மைசூர் அருகில் உள்ள ஹன்சூர் (hunsur) பகுதியில் இந்த விபத்து நடந்தது. ஹன்சூர் ஒரு சிறிய கிராமம்தான். நள்ளிரவில் அந்தப்பகுதியில் விபத்து நடந்ததால் யாருக்கும் பெரிதாக தெரியவில்லை. விபத்துக்குள்ளான பேருந்தில் நான் பயணித்தேன். நான் இந்த வீடியோ வெளியிடுவதற்கும் சில காரணங்கள் உள்ளன. இந்த விபத்து குறித்து வெளியான தகவல்கள் உண்மையில்லை. விபத்தில் பலியான பெண் மலையாளி என்றும் கார் மீது மோதாமல் இருக்க டிரைவர் பேருந்தைத் திருப்பியதால் விபத்து நடந்ததாக வெளியான தகவல்கள் உண்மையில்லை. அந்தப்பெண் மலையாளி இல்லை. அவர் எனக்கு அருகில் இருக்கும் சீட்டில்தான் இருந்தார். அவர் மகாராஷ்டிராவைச் சேர்ந்தவர். பெங்களூரில் பணியாற்றி வந்துள்ளார். பெங்களூரில் இருந்து 9.30 மணிக்கு பேருந்து புறப்பட்டது. பேருந்து புறப்பட்ட சில நிமிடங்களில் வேகமெடுத்தது. ஓவர் ஸ்பீட் என்று கூட சொல்ல முடியாது. ஓவர் ஸ்பீடுக்கு கூட நாம் மனதில் ஒரு லிமிட் வைத்திருப்போம். அது அதையும் தாண்டிய வேகம். அது ஸ்லீப்பர் பஸ், எங்களால் நிம்மதியாக பயணிக்க முடியவில்லை. நாங்கள் அனைவரும் அந்தப்பக்கம் இந்தப்பக்கம் என உருண்டுக்கொண்டேதான் பயணிக்க முடிந்தது. பஸ்ஸில் இருந்த சில பயணிகள் டிரைவரிடம் சென்று பேசினர். பஸ்ஸில் பெண்கள், குழந்தைகள், கர்ப்பிணி என நிறைய பேர் உள்ளனர். கொஞ்சம் வேகம் குறைவாக இயக்குங்கள் என கேட்டுக்கொண்டனர். நீங்கள் கவலைப்படும்படி ஒன்றும் இல்லை. இது நாங்கள் வழக்கமாக செல்லும் ரோடுதான் என டிரைவர் பதிலளித்தையடுத்து, அவர்கள் திரும்பிவிட்டனர். அதன்பின்னர் தான் நள்ளிரவு 1.30 மணிக்கு இந்த விபத்து நடந்தது. அப்போது பேருந்தில் பயணித்த சிலர் நல்ல உறக்கத்தில் இருந்தனர். விபத்து நடந்தபோது என்ன நடந்தது என யாருக்கும் தெரியவில்லை. தனியார் பேருந்து பர்மிட் இல்லாத சாலையில் பயணித்தது. ஹன்சூர் ஒரு கிராமப்பகுதி தேசிய நெடுஞ்சாலையை ஒட்டியப்பகுதி இல்லை. சாலை இரண்டாகப் பிரியும் இடத்தில் வழி தெரியாமல் பேருந்தை இடதுபுறமாக திருப்பியுள்ளார். பேலன்ஸ் இல்லாமல் பேருந்து ஒரு போஸ்டில் மோதி தலைக்குப்புற கவிழ்ந்தது. சாலையிலிருந்து விலகி பேருந்து கவிழ்ந்து கிடந்தது. நான் லோயர் பெர்த்தில் பயணித்தேன். அப்பர் பெர்த்தில் இருந்து கிழே விழுந்தவர்களால் என்னுடைய கழுத்தில் காயம் ஏற்பட்டுள்ளது. என்னை மீட்டு வெளியே கொண்டுவரும்போது, நான் பார்த்த காட்சி எனக்கு மிகுந்த வேதனையை அளித்தது. நான் அந்தப் பேருந்தில் ஏறியபோது எங்களுக்கு உதவி செய்த க்ளீனர், கால் இல்லாமல் கிடந்தார். மேலும், ஒரு சிலருக்கு கை மற்றும் விரலில் காயம் இருந்தது. கர்ப்பிணிப் பெண்ணுக்கும் காயம் ஏற்பட்டிருந்தது. நாங்கள் அருகில் இருந்த அரசு மருத்துவமனைக்கு சிகிச்சைக்காக அழைத்துச் செல்லப்பட்டோம். அங்கு வந்த போலீஸார், `இந்த சாலையில் பேருந்து வர என்ன காரணம்?' எனக் கேட்டனர். அதே கேள்விதான் எங்களுக்கும் எழுந்தது. அதன்பின்னர் அந்தப் பேருந்து நிர்வாகம் வேறொரு பேருந்தை எங்களுக்கு ஏற்பாடு செய்தனர். அந்தப் பேருந்தில் ஏறுவதற்கான தைரியம் எங்களுக்கு இல்லை. இந்த விபத்தில் இப்போதுதான் உயிர்பிழைத்துள்ளோம். மீண்டும் அதே நிறுவனத்தின் பேருந்தில் ஏற எப்படி தைரியம் வரும். வேறு வழியில்லாமல் அந்தப் பேருந்தில் ஏறினோம். நன்றாக விடிந்த பின்னர் காலை7மணிக்கு பேருந்து அங்கிருந்து புறப்படும்படி கேட்டுக்கொண்டோம். இரண்டாவது பேருந்தும் வயநாடு சாலையில் சென்ற வேகம் இருக்கே! நாங்கள் உயிரோடு வீடு திரும்பியதே ஆச்சர்யமாக இருக்கிறது. விபத்தில் பாதிக்கப்பட்டவர்களை வீட்டுக்கு அழைத்துச் செல்கிறோம் என்ற நினைவே அவர்களுக்கு இல்லை. இந்த அணுகுமுறை எனக்கு அதிர்ச்சியைக் கொடுத்தது. அவர்களின் பொறுப்பற்ற தன்மையை வெளியே கூற வேண்டும் என்பதற்காகத்தான் பேசுகிறேன். கேரள முதல்வர் பினராயி விஜயன் மற்றும் காவல்துறையினர் இந்த விவகாரத்தில் உரிய நடவடிக்கை எடுக்க வேண்டும் எனக் கேட்டுக்கொள்கிறேன்” எனக் கூறியுள்ளார். This is the truth and reality about the Bangalore - Perinthalmanna Route Kallada Bus accident that happened near Hunsur...


இப்போது சில சம்பவங்கள் குறித்து விசாரிக்க ஐந்து பேர் கொண்ட புதிய அதிகாரிகளை அந்தக் குழு நியமித்துள்ளதாகவும் அறிவிக்கப்பட்டுள்ளது.